recursal/SuperWikiNEXT-32B huggingface dataset:
釜
黑陶釜
釜形鼎，即錡
灶上面放咗釜，釜上便放籠
**釜**，煮食架生，如同煲。入便裝水同食料，下便起火燒。甚至頂口，可以放甑同蒸籠之類蒸煮。

釜，世界各地出土文物，都好常見。現今仍然為世界各地所用。

釜字，近代中國，近乎唔用。只見南韓日本有用。然而，釜並非消失，而係轉咗字。廣東話地方，釜同煲，一音之轉。煲乃後起形聲字，代替轉為輕唇音嘅釜字。故此煲即係釜，釜即係煲。而古時秦人叫釜做**𩰫**，日後借用鍋字，廢咗𩰫。鍋亦係釜別名。

釜可以睇成缶，古字亦從缶，較為企身，開口闊多。有啲上有摺邊，若係陶造，釜身熱後，邊無咁熱，方便拎起。有啲底尖啲或圓啲，要有底座先可以放穏。

要喺釜下火燒，就要有支撐。出土文物見，有三件陶造支足，頂起個釜。後尾有啲索性釜身，造埋三足，變成釜形鼎，即係錡。有爐灶後，直放上爐同灶，就唔使腳。
釜喺石器時代已有，現時出唔少陶釜。隨住工藝進步，之後有青銅造，再之後有鐵造。

  

西洋釜（Cauldron），似勁大煲多啲。主要係放晒啲嘢入去煮。家下都甚少見，除非係拍巫師片，用來煉藥或者煮人。

字
-

### 釜

即今釜，曾經有所省畧。雖然出土文物有釜，然而未搵到相應甲骨文。

最早見於金文，一律從缶從父。缶於中，右上加父字做聲符。父字古為重唇濁音，上古時應讀似爸。並未收入萬國碼，電腦無依個字。

到戰國時，簡帛見到新字，上父下金成**𨥏**字，以示青銅造，以別於陶造。戰國時釜做量器，子禾子釜、陳純釜，容量二十公升多少少。

### 鬴

古時釜另有寫法，可以寫鬴，從鬲從甫。鬲係三足煮器，三足肥身，用處相近，借來表示釜。同釜一樣，可以用來蒸煮。而甫係聲符，上古都係重唇濁音。

說文

```
鍑屬。从鬲甫聲。
```

說文解字注

```
鍑屬也。𦫵四曰豆。豆四曰區。區四曰鬴。从鬲。甫聲。扶雨切。五部。鬴或从金。父聲。今經典多作釜。惟《周禮》作鬴。
```

### 煲

釜同煲，一音之轉。煲係後起形聲字，連康熙字典都無收。廣東話古無輕唇音，只有重唇音，釜轉為輕唇音後，民間依舊用重唇音，另造字煲。南韓釜山，拼音Busan，可以為證。

### 鍋

現今鍋字，係釜別名。古時秦國叫土釜做𩰫，後尾借咗鍋字。𩰫漸廢，由鍋字代替。

《說文》

```
秦名土釜曰𩰫。从鬲，㐄聲。讀若過。
```

《說文解字注》

```
秦名土鬴曰𩰫。今俗作鍋。土釜者、出於匋也。从鬲。聲。夂部𡕒、夸步也。讀若過。古禾切。十七部。
```

形
-

非洲用釜
釜大小不一，係圓口嘅。釜口多數係兩尺直徑，厚兩分。細釜釜口就得一半，厚仍然係兩分。

造
-

釜多數用鐵造，一係用廢鐵，一係用生鐵。整法係先造內模，曬乾。再整外模，等成個模乾晒冇水。跟住冶爐。鐵響爐熔成鐵水，倒入模底個窿。等佢冷一啲，重係紅卜卜，就揭開個模，睇下有冇穿有冇罅。一有罅就淋少少鐵水補，再用顯草整平。生鐵整通常要補多啲，廢鐵整就好少要補。

好釜用輕杖敲有木聲，聲差嘅第日易壞。

類器
--

釜、鬲、鼎，都蒸煮器。石器時代，煮法亦類似。只係形狀有別。

* 釜身無腳，要外加三支足承住。
* 鬲有三足，三足肥而中空，與身連成一體。
* 鼎有三足，純粹支撐用。

* 釜及支足釜及支足
* 鬲鬲
* 鼎鼎

遠古人，唔同族羣，用器物都有偏好，往往相當持續。

出土釜、鬲、鼎，配合Ｙ染色體研究，古人基因研究，以及古今語言紀錄，用作長江以南族人分別。

* 南島語系，基因 O-M119 ，最先到達江南，偏好鼎。
* 南亞語系，越人，基因 O-M95 ，後入，偏好釜。
* 而漢語系商人，基因 O-M122 ，再後入，偏好鬲。

故此追踪出土釜器，亦即追踪古越人遷徙。

文化
--

### 唐字

* 破釜沉舟，即係連自己退路米糧都斷埋，代表決心。
* 黃鐘毀棄，瓦釜雷鳴。即係話賢人唔用，普通嘅人就上位。

### 日本

日本古時視釜為神器。有巫術、占卜、呪法用到釜，得到神明指示同判決。

注
-

1. 1 2 3  宋應星。《天工開物》，釜

睇埋
--

|  |  |
| --- | --- |
|  | 維基文庫有原文：
**釜** |
**2016年香港選舉委員會界別分組一般選舉**喺2016年12月11號朝早七點半到夜晚上十點半舉行，目的係為咗選出1,034個人入選舉委員會，用嚟喺2017年香港特別行政區行政長官選舉選出第五屆行政長官。有466個委員透過自動當選或者當然委員身份入選舉委員會，唔使經過選舉產生。

泛民主派為咗呢次選舉，組織「民主300+」，希望可以攞到多啲席位。結果呢屆選委會界別分組選舉，投票率唔單止創新高，泛民主派攞咗超過300個選委席位。

背景
--

上屆嘅選委會雖然由唐營（唐英年）人馬贏出居多，但係後嚟梁振英喺傳統親中陣營（好似勞工界同漁農界）保送之下成功入閘，唐英年嘅大屋僭建醜聞更加令形勢逆轉，但係梁振英喺臨選舉之前又爆出同鄉事派、江湖人士食飯嘅「小桃園飯局」，不過仍然阻唔到梁振英當選。唐、梁兩個陣營嘅人互相揭發對方嘅「黑材料」，火花四起，成為香港第一場真正有競爭性嘅特首選舉，同時又因為兩個候選人嘅背景，呢次特首選舉畀外界形為係「地產黨鬥共產黨」。

梁振英喺執政5年期間，喺香港推行鷹派作風，激起民望反彈。而且，香港發生咗九二八傘運同魚蛋革命等等由泛民、本土派發起嘅民間反抗運動，又催生出香港本土派，提倡港中分隔，甚至香港獨立，梁振英被人笑係「港獨之父」。後來政府又推動「DQ」議員嘅行為。由於佢行事作風強硬，搞到香港社會撕裂，唔止泛民主派有啲頂唔順佢，連帶有啲建制派都頂佢唔順，佢哋喺選委會選舉提出「ABC」口號（「Anyone But CY」，即係邊個做都好過梁振英），喺上屆提名過佢嘅選委人人自危，今屆都唔敢講支持邊個。到12月9號，梁振英話佢要「照顧個女」為由宣佈放棄連任，當時推測佢係為咗幫建制派選情止血，所以揀喺呢個時候至講。

結果
--

泛民主派推出「民主300+」，佢哋打住「ABC」嘅旗號，橫掃好多個界別嘅席位，成功達到超過300席嘅目標。另外唔少人都打住「ABC」嘅旗號攞到席位，但係表明係「ABC」嘅人始終佔少數，皆因好多個位都係界別入面「圍威喂」，自動當選。

| * 睇
* 傾
* 改
香港 香港選舉 |
| --- |
| 選舉管理委員會、選舉事務處 |
| 行政長官選舉 | 第1屆（1996年） · 第2屆（2002年）補 · 第3屆（2007年） · 第4屆（2012年） · 第5屆（2017年） · 第6屆（2022年） |
| 選舉委員會界別分組選舉 | 1998年 · 2000年 · 2002年 · 2005年 · 2006年 · 2011年 · 2016年 · 2021年 |
| 立法機關選舉 | 

|  |  |
| --- | --- |
| 立法局選舉 | 
* 第1屆（1985年）
* 第2屆（1988年）補
* 第3屆（1991年）
* 第4屆（1995年）

 |
| 立法會選舉 | 
* 臨時立法會（1996年）補
* 第1屆（1998年）
* 第2屆（2000年）補1 ‧ 補2
* 第3屆（2004年）補
* 第4屆（2008年）補
* 第5屆（2012年）補
* 第6屆（2016年）補1 ‧ 補2
* 第7屆（~~2020年~~→2021年）補1 ‧ 補2

 |

 |
| 市政機關選舉 | 

|  |  |
| --- | --- |
| 潔淨局選舉 | 
* 1888年
* 1891年
* 1894年
* 1899年
* 1901年
* 1903年
* 1906年
* 1909年
* 1912年
* 1914年
* 1915年
* 1916年
* 1917年
* 1919年
* 1920年
* 1922年
* 1923年
* 1924年
* 1926年
* 1927年
* 1929年
* 1930年
* 1932年5月
* 1932年11月
* 1933年
* 1935年

 |
| 市政局選舉 | 
* 1936年
* 1937年
* 1939年
* 1940年
* 1952年
* 1953年
* 1954年
* 1955年
* 1956年
* 1957年
* 1959年
* 1961年
* 1963年
* 1965年
* 1967年
* 1969年
* 1971年
* 1973年
* 1975年
* 1977年
* 1979年
* 1981年
* 1983年

 |
| 市政局及區域市政局選舉 | 
* 1986年
* 1989年
* 1991年
* 1995年

 |

 |
| 區議會選舉 | 

|  |  |
| --- | --- |
| 英屬時期 | 
* 1982年
* 1985年
* 1988年
* 1991年
* 1994年

 |
| 特區時期 | 
* 第1屆（1999年）補
* 第2屆（2003年）補
* 第3屆（2007年）補
* 第4屆（2011年）補
* 第5屆（2015年）補
* 第6屆（2019年）

 |

 |
| 村代表／鄉郊代表選舉 | 2003年 · 2007年 · 2011年 · 2015年 · 2019年 |
| 港區全國人大代表選舉 | 
* 第9屆（1997年）
* 第10屆（2002年）
* 第11屆（2008年）
* 第12屆（2012年）
* 第13屆（2017年）
* 第14屆（2022年）

 |
| 公投 | 
* 1896年

 |


1. ↑  〈梁振英：不會爭取連任 需要照顧家庭 中央表示理解 | 立場報道 | 立場新聞〉. 《立場新聞 Stand News》 (中文). 原著喺2020-11-27歸檔. 喺2020-04-16搵到.
**競爭事務審裁處** （英文：**Competition Tribunal**）係香港司法機構之一，根據《競爭條例》（香港法例第619章）而成立，負責聆訊同裁定香港同競爭法有關嘅案件。

組成
--

競爭事務審裁處係高級紀錄法院，根據2012年制定嘅《競爭條例》（第619章）成立。競爭條例有關設立競爭事務審裁處嘅條文喺2013年8月1號生效。同日，林雲浩法官獲委任為競爭事務審裁處主任法官，而歐陽桂如法官就獲委任為競爭事務審裁處副主任法官。原訟法庭嘅所有其他法官都係競爭事務審裁處嘅成員。

競爭事務審裁處可以委任一名或多於一名嘅具有特別資格嘅裁判委員協助，並可以喺呢位或嗰班裁判委員嘅協助之下，審理法律程序全部或部分，但係審裁處嘅決定只可以由審裁處成員作出。

高等法院嘅每名司法常務官、暫委司法常務官、高級副司法常務官、暫委高級副司法常務官、副司法常務官、暫委副司法常務官及其他人員（例如執達主任），憑佢嘅委任，都喺審裁處擔任相應嘅職位或職責。

司法管轄權
-----

競爭事務審裁處具有聆訊同裁定以下事項嘅司法管轄權﹕

* 競爭事務委員會或通訊事務管理局根據指稱違反或指稱牽涉入違反競爭守則而提出嘅申請；
* 要求覆核可以覆核裁定嘅申請；
* 根據違反或牽涉入違反行為守則而提起嘅私人訴訟；
* 某方提出違反或牽涉入違反行為守則嘅指稱作為免責辯護；
* 要求處置財產嘅申請；
* 要求強制執行承諾嘅申請；
* 同以上各項提述嘅事項有關嘅任何事項，但只限於引致該等事項嘅事實都屬於相同或實質上相同嘅情況；
* 從原訟法庭移交嘅案件。

競爭事務審裁處亦聆訊針對司法常務官作出嘅任何非正審決定、裁定或命令而提出嘅上訴。

向競爭事務審裁處提出嘅申請，可以由任何以下人士所組成嘅審裁處聆訊同裁定：

* 主任法官；
* 主任法官同主任法官委任嘅一名或多於一名其他成員；
* 主任法官委任嘅一名或多於一名其他成員。

聆訊嘅案件
-----

喺競爭事務審裁處進行嘅法律程序主要有四類：

要求覆核可覆核裁定嘅申請
審裁處獲得賦權覆核競爭條例第83條所指嘅、由競委會作出嘅可覆核裁定。但係，係進行覆核前，要先得到審裁處嘅批准。任何人如果唔係可以覆核裁定嘅某一方，但喺嗰啲裁定中有充分嘅利害關係，可以提出申請，要求覆核嗰啲裁定。

強制執行法律程序
競爭條例第4部同《審裁處規則》第4部所指嘅要求強制執行承諾嘅申請，屬於呢一類。

後續訴訟
呢啲法律程序由因被裁定屬違反行為守則嘅作為而蒙受損失或損害嘅人針對以下嘅人提起：(a)已經違反或正在違反嗰啲守則嘅任何人；同(b)牽涉入或曾經牽涉入嗰項違反嘅任何人。

移交嘅法律程序
呢啲喺原訟庭展開但係屬於審裁處嘅司法管轄權以內嘅案件，根據競爭條例第113(1)條或第113(3)條移交審裁處。

出面網頁
----

* 官方網站
* 競爭事務審裁處

| * 睇
* 傾
* 改
香港 香港特別行政區司法機構 |
| --- |
| 擁有《香港基本法》最終解釋權嘅機關：全國人民代表大會常務委員會 |
| 最高法院 | 終審法院 |  |
| 高等法院 | 高等法院 上訴法庭 · 原訟法庭 |
| 地方法院 | 區域法院 |
| 裁判法院 | 

|  |  |
| --- | --- |
| 香港島 | 東區 少年法庭 · ~~西區~~ · ~~中央~~ · ~~銅鑼灣~~ |
| 九龍 | 觀塘 · 九龍城 少年法庭 · 西九龍 少年法庭 · ~~南九龍~~ · ~~新蒲崗 ~~·~~~~ ~~~~~~北九龍~~~~~~ |
| 新界 | 粉嶺 少年法庭 · 沙田 · 屯門 少年法庭 ~~荃灣~~ |

 |
| 專門裁判法庭審裁處 | 競爭事務 · *家事* · *少年* · 土地 · 勞資 · 小額錢債 · 淫褻物品 · 死因 |
**端母**（粵拼：dyun1 mou5；中古漢語拼音：**t**uan）係中古漢語聲母，屬舌音嘅端組，係全清聲母。呢個聲母接一、四等韻母，同二、三等嘅知母互補。

其例字如下（中古漢語拼音採用古韻羅馬字）：

|  |  |
| --- | --- |
| 一等 | 多ta、等tongx、戴taih、德tok |
| 二等 | 打t’rangx |
| 三等 |  |
| 四等 | 低te、典tenx、弔teuh、的tek |

擬音
--

因爲大多數嘅漢語、域外方音、對音中，端母大多發/t/，所以學界一致同意將佢擬音爲/t/。

端母各學者擬音| 高本漢 | 李方桂 | 陸志韋 | 董同龢 | 李榮 | 王力 | 邵榮芬 | 蒲立本 | 周法高 | 鄭張尚芳 | 潘悟雲 |
| --- | --- | --- | --- | --- | --- | --- | --- | --- | --- | --- |
| t | t | t | t | t | t | t | t | t | t | t |

上古來源
----

大部分學者都認爲端母字來自上古音嘅/t/音，呢個音喺上古音到中古音嘅演變好穩定。

喺粵語嘅演變
------

端母喺現代粵語繼續係古音狀態，對應嘅粵拼係d。對聲調嘅影響係，端母字派入陰聲調。

有個特殊嘅字係鳥，鳥嘅中古音係teux，照計到今日嘅粵音會係diu2，但因爲要避忌「屌」字，呢個字改音爲niu5，用同樣係舌頭音嘅n代替咗d，聲調隨住濁聲母派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 多 | 德 | 東 | 顛 | 鳥 | 點 | 丁 | 到 | 短 | 帝 |
| ta | tok | tung | ten | teux | temx | teng | tauh | tuanx | teh |
| do1 | dak1 | dung1 | din1 | niu5 | dim2 | ding1 | dou3 | dyun2 | dai3 |

調返轉頭，現代粵語中嘅d聲母來源自中古音嘅端、定二母。

喺吳語嘅演變
------

端母喺吳語同粵語一樣，維持喺古音狀態，對應嘅吳拼係t。

喺普通話嘅演變
-------

端母喺普通話同粵語一樣，維持住古音狀態，對應嘅普拼係d。

喺日文嘅演變
------

喺日文，無論漢音定吳音，端母都係た行（[t]／[t͡ʃ]／[t͡s]）。

喺韓文嘅演變
------

喺韓文，一等韻嘅端母大多保留古音，讀ㄷ（[t]），如多讀다；少部分送氣，讀ㅌ（[tʰ]），如鬥讀투。四等韻嘅端母由於介音，令聲母塞擦化，變成ㅈ （[t͡ʃ]），如點讀점。

喺越南文嘅演變
-------

喺越南文，端母濁化成đ（[ɗ]），但聲調喺陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
搵緊架空列車車站嘅話，請睇〈**都會城站**〉。
 搵緊位於爾一區嗰座大商場嘅話，請睇〈**都會城商場 (本拿比)**〉。
  唔好同**東薈城**搞亂。
從布勒內灣遠望都會城
**都會城**（英文：**Metrotown**，常見誤譯有「**鐵道鎮**」等）位於加拿大卑詩省本拿比西南部，係本拿比嘅四個正式嘅市鎮中心之一，亦係大溫哥華地區嘅幾個區域性市鎮中心之一。根據本拿比市政府嘅官方定義，鐵道鎮嘅界線分別係：西邊嘅市界路（Boundary Road；本拿比同溫哥華嘅市界、南邊嘅帝國街（Imperial Street），東邊嘅皇家橡園道（Royal Oak Avenue），北邊嘅京士威道（Kingsway）以北嘅一系列細街道。總面積為2.97平方公里。

名稱來源
----

### 英文名

美國城市議題及經濟學學者R·W·亞查（R. W. Archer）話：「metrotown」爾個詞（直譯「都會鎮」）係喺1962年由美國巴爾的摩地區規劃委員會（Baltimore Regional Planning Council）第一次使用嘅。委員會曾經倡議喺巴爾的摩市外圍設立一系列建築密度高過當時市郊地帶建築密度嘅「都會鎮」，每個「都會鎮」足以容納10萬至20萬名居民。1969年，R·W·亞查喺《美國經濟學及社會學期刊》上面發表文章，借用「metrotown」爾個詞來描述一種新市鎮：爾種新市鎮擁有一系列唔同嘅土地用途，以照顧區内居民就業同起居上面嘅需求，同時又要同都會區内其他社區相輔相承。佢又認為：喺一個都會區内興建一系列互相連接嘅都會鎮，係最合乎成本效益嘅新市鎮開發模式，重列舉瑞典斯德哥爾摩外圍的韋靈比（Vällingby）同許格達倫（Högdalen）為爾種發展模式嘅範例。本拿比政府喺1970年代採納「metrotown」爾個詞來泛指爾種市鎮中心發展模式，但係後來爾個詞逐漸演變成專指京士威道同修適士道（Sussex Avenue）交界一帶嘅專有名詞。

### 中文名

「Metrotown」爾個名出現嘅初期並無統一嘅中文譯名。喺1980年代末同1990年代初，「鐵道鎮」、「地鐵城」 同「美都鎮」 等譯名都有人過用。「鐵道鎮」同「地鐵城」都同鐵路運輸有關，因為「Metrotown」裡面嘅「Metro」喺英文裡面可以指「地鐵」。「鐵道鎮」後來逐漸成為大溫哥華地區中文媒體同華人機構最常用嘅譯名，但係宜家依然有部分媒體同機構（例如本拿比公共圖書館中文網站）將爾個地區稱為「都會城」。

參考
--

1. ↑  "Town Centres". City of Burnaby. 原著喺2021-02-17歸檔. 喺2012-12-21搵到.
2. ↑  "Metrotown City Centre". Metro Vancouver. 原著喺2013-01-06歸檔. 喺2012-12-21搵到.
3. ↑  Perkins (1992), p.159
4. ↑  Burnaby Planning Department (1977), p.14
5. ↑  "Metrotown General Land Use Map" (PDF). City of Burnaby. 原著 (PDF)喺2018-10-13歸檔. 喺2012-12-21搵到.
6. ↑  Pereira (2011), p.15
7. ↑  Maryland State Planning Department (1962). Metrotowns for the Baltimore Region: A pattern emerges (報告). p. 2-3.
8. ↑  O'Bryan, Russell L.; McAvoy (1966). *Gunpowder Falls Maryland: Uses of a water resource today and tomorrow*. U.S. Geological Survey. p. 64.
9. 1 2  Pereira (2011), p.14
10. ↑  R. W. Archer (1969). "From New Towns to Metrotowns and Regional Cities, I". *The American Journal of Economics and Sociology*. **28** (3): 257–269.
11. ↑  R. W. Archer (1969). "From New Towns to Metrotowns and Regional Cities, II". *The American Journal of Economics and Sociology*. **28** (3): 385–398.
12. 1 2  〈樓滿風來欲雨山〉. 《大漢公報》. 1989-10-14. 原著喺2020-03-28歸檔. 喺2013-01-21搵到.
13. ↑  〈地鐵城新巴士總站 由八月二日起啓用〉. 《大漢公報》. 1988-08-03. 原著喺2020-03-29歸檔. 喺2013-01-21搵到.
14. ↑  "Locations and hours (Chinese)". 本拿比公共圖書館. 原著喺2012-10-23歸檔. 喺2013-01-21搵到.
呢篇文講古代死刑。搵緊其他意義嘅話，請睇〈**十字架**〉。
**釘十字架**（英文：Crucifixion）係一種古代死刑方式，將犯人監生釘上木柱，或者係一個十字嘅架上面暴曬，一直到變乾為止。

最出名以釘十字架去判人死刑，可以算係古羅馬同嗰頭地中海嘅地方，例如波斯。而喺公元前337年之前嘅古羅馬重係最多用釘十字架處決犯人嘅地方，古羅馬政府釘人上十字架嘅目的，係為咗要阻嚇啲人唔好做一啲威脅古羅馬政府嘅事，例如斯巴達克起義呢單奴隸革命入面，古羅馬政府就一口氣將起義嘅六千人釘晒上十字架，然後放喺羅馬大道兩邊示眾。

另一個出名嘅例子，就係基督教本新約聖經講，耶穌被釘十字架嘅故事，根據新約聖經嘅福音書講，耶穌畀人送去到羅馬帝國駐猶太總督彼拉多受審，之後判咗釘十字架，而且喺死咗之後第三日復活。因為咁樣，基督教教堂普遍將十字架放響教堂最頂，作為基督教嘅標誌。

正式嘅釘十字架
-------

釘木柱
正式釘十字架唔一定係釘十字，佢嘅古拉丁文係「CRUX」，意思係指木棍或者係木頭，不過喺新約聖經入面嘅希臘文，就寫咗做「ΣΤΑΥΡΌΣ」同埋「ΞΎΛΟΝ」，再譯咗做英文之後，就變咗「CROSS」，即係十字，但實際上呢種死刑唔單單止釘十字架，重有釘木柱或者釘 X 字架或者 Y 字架。

參考
--

1. ↑  "The first recorded instances of crucifixion are found in Persia, where it was believed that since the earth was sacred, the burial of the body of a notorious criminal would desecrate the ground. The birds above and the dogs below would dispose of the remains."  
Smith, Damian Barry, *The Trauma of the Cross: How the Followers of Jesus Came to Understand the Crucifixion*, p. 14. Paulist Press: Mahwah, New Jersey, 1999.
2. ↑  "Crucifixion". 原著喺2008年4月1號歸檔. 喺2008年4月3號搵到.
3. ↑  斯巴達克起義 奴隸覺醒的悲壯詩篇
4. ↑  〈古代意大利-斯巴達克起義〉. 原著喺2012年1月11號歸檔. 喺2008年4月3號搵到.
5. ↑  "Clayton F. Bower, Jr: Cross or Torture Stake?". 原著喺2008年3月29號歸檔. 喺2008年4月3號搵到.
唔好同**關愛基金**搞亂。
**愛基金**（英文：**Love Foundation**）係香港一間慈善機構，2013年由前香港歌手蔣麗萍創辦，主要服務對象係中國大陸留守兒童，關愛工程遍及全國十八個省市，三十幾個地方，培訓農村留守婦女，成為義工媽媽、愛心媽媽。

歷史
--

2013年，蔣麗萍到中國農村參與扶貧工作，親訪多處中國貧困偏遠地方，發現國內有6千萬「留守兒童」， 佢哋嘅父母因為生計，離鄉別井到城市打工，將年幼子女交畀年老父母甚或鄰居代為照顧。呢啲父母可能一年、或數年先會回鄉探望孩子一次。班細路喺缺乏父母嘅關愛和睇管下，導致意外頻生。每年遭到交通意外或荷塘戲耍浸死，甚至不慎中毒身亡嘅留守兒童已達數以萬計。此外，有關農村嘅問題重有三大留守群體隱憂： 一班係令人憐惜嘅留守兒童，另一班重有留守農村嘅孤獨老人，佢哋病痛無人照顧，還要幫助兒媳養育幼兒；同埋留守婦女，佢地要承擔繁重農務及照顧老小嘅重任，重要面對長期同老公分隔嘅孤獨，造成精神上嘅痛苦。

因為咁，蔣麗萍同一班熱心基督徒喺2013年底佢創立咗愛基金，與數百位愛心義工一齊用身體力行、愛心播種形式支援內地弱勢群體。希望透過愛基金建構一個愛嘅平台，藉着慈善，把世界各地有心、有能力嘅華人凝聚團結起嚟，成為一股暖流，實踐「愛人如己」，積極回饋社會，讓有需要嘅人得到適切嘅幫助。

服務
--

1. 支援國內教會開辦兒童夏令營，幫助佢哋建立健康、正確、積極嘅人生觀，學習與人相處嘅道理。
2. 開發兒童教育網站平台，包括聖經同品格故事、英語、中西藝術文化。
3. 協助教會開展兒童主日學，提供教材，並協助培訓導師。
4. 籌款提供電腦、投影機等配套設備，全面提升農村教會嘅學習資源。
5. 從國內外招募暑期義工隊喺夏令營服事，畀細路感受到關愛並開闊視野；義工經歷服事，叫生命變得更豐盛。
6. 籌集資金，幫助貧窮嘅細路都可以免費報讀夏令營，享受美好童年生活。

關顧同支援
-----

愛基金重視人嘅價值同尊嚴，致力扶助留守人群，提供身、心、社、靈上嘅關顧同支援：

* 「留守兒童」：得到關愛同培育，建立良好嘅品格同價值觀，成為未來嘅社會棟樑。
* 「留守婦女」：學習新知識同技能，發揮潛能同勞動力，幫助農村兒童同老人。
* 「留守老人」：得到適切關顧，減輕育兒負擔同辛勞，晚年得安慰。

主要服務
----

關愛留守服務點
透過同內地合作夥伴愛德基金會成立嘅「愛德基金會愛基金專項」，幫助內地農村單位設立「關愛留守服務點」，提供多元化嘅社會服務畀留守家庭。各省市嘅農村單位，推動每周開放日，提供社區支援同服務，包括量血壓、舉辦家庭同健康講座、提供免費醫療服務等。

義工能力建設培訓
喺各省市舉辦系統性嘅「社會服務義工能力建設培訓」，目標係培訓義工（大部份係留守婦女）去關愛同幫助農村有需要嘅細路同老人家。愛基金為學員提供膳食同一切培訓課程費用，畀學員可以喺冇負擔嘅情況之下專心學習。培訓主要係提升義工嘅知識同技能，並教佢哋學習使用電腦同教材等以協助關愛留守服務點進行各項嘅社會服務。此外，培訓亦幫助留守婦女建立更正面嘅自我形象、價值觀同自信，帶住使命去服務更多有需要嘅人。

捐贈器材同教材
針對農村缺乏物資，愛基金向農村單位捐贈電腦、投影機、健康、婚姻同親子講座光碟等以幫助佢哋展開各項服務，希望能夠令到各項社會服務能夠順利進行。

義診服務
組織牙科同眼科醫療服務隊，走訪農村為留守家庭提供基本嘅醫療服務。專業嘅牙科隊到訪農村，為留守家庭提供牙齒護理講解，以及免費為細路檢查牙齒。此外，亦買咗專業視光儀器並聘請專業視光師，為留守家庭嘅細路同老人提供視力檢查、護眼講座同配眼鏡服務。

助學金
未來工程師助學項目，幫助經濟有困難嘅留守兒童，特別係父母失去工作能力、雙亡、離異、病重等困境嘅細路，支援佢哋完成學業，減輕佢哋家庭嘅負擔同可以專心學習。響應國家支持職業專修教育，除咗為每位學生提供助學金之外，亦會進行工作坊，並舉辦行業講座同就業轉介等活動，幫助學生建立自信心同正確價值觀，鼓勵學生積極學習，以一技之長謀生同愛心回饋社會。互動工作坊包括行業成功人士講座、就業推介、外地學術文化交流等活動，幫助學生認識自我，建立正確價值觀，學習生涯規劃，承傳愛心，回饋社會，活出豐盛人生。

愛學坊‧多功能活動室
資助農村小學興建「愛學坊」多功能活動室。農村寄宿小學資源貧乏，課餘活動單調，專項見到呢個需要，為山區小學建設多功能活動室同互動工作坊，結合視聽、閱讀、興趣教學等多種功能；營造輕鬆愉快嘅學習同活動環境，培養學生德智、閱讀習慣、課餘興趣同課外知識；輔助教師進行音樂、美術、科普等課程嘅擴展教學。

愛心探訪
組織愛心探訪隊探訪留守兒童學校，同學生互動、遊戲、鼓勵佢哋、傳遞愛心。

物資捐贈
每年都有香港同中國內地嘅各界善心人士、機構、廠家，響應呼籲，願意捐贈數以萬計嘅禦寒衣物、圍巾、童裝、童鞋、圖書、文具、書包、益智玩具等物資到唔同嘅服務點。

出面網頁
----

* 愛基金嘅官方網站
* 愛基金嘅Facebook頁
* 愛基金嘅Instagram頁
**第十甫路**（粵拼：dai6 sap6 pou2 lou6）係中國廣東廣州荔灣區嘅東西走向馬路，喺荔灣區上下九地帶西邊隔籬。西邊從恩寧路同寶華路嘅交界開始，一直向東去到下九路、文昌南路同埋十八甫北路嘅交界。

概要
--

全長417米，闊10米。2車道，凈畀從西行到東邊，而珠璣路以東唔畀行車。

史
-

睇埋：第十甫同埋殺人十八甫
呢條馬路係由於清朝嘅殺人十八甫嘅傳說先至改咗噉嘅名。喺文化大革命嗰陣，爲咗紀念向秀麗同志先至改咗嗌「秀麗一路」。到咗1981年就改返原嚟嘅名，即係「第十甫路」。

經過嘅道路
-----

第十甫路嘅西邊
呢度啲路嘅順序係從西去到東嚟排嘅，其中**加粗**咗嘅字係主幹道：

* 恩寧路、寶華路
* 大同路
* 珠璣路
* 下九路、文昌南路、十八甫北路

特色
--

呢條馬路嘅兩邊都有騎樓，其中珠璣路嘅東邊係家陣嘅上下九步行街一部分。

俗語
--

廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，**10甫路**。

睇埋
--

* 上下九步行街
* 《廣州市地名志》，廣州市地名委員會編撰，香港大道文化有限公司出版發行，ISBN 7-5359-0296-0/K•1

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
呢篇文講廣州市嘅西門口甕城遺址。搵緊榆次古城嘅西門甕城遺址嘅話，請睇〈**西門甕城遺址公園**〉。

**西門口甕城遺址**係中國廣東省廣州市入面嘅其中一個遺址，而呢個遺址喺荔灣區同越秀區嘅交界，中山七路同中山六路、人民中路同人民北路嘅交界西南邊嘅位，寶生大押嘅斜對面。

敘述
--

喺舊時，呢個城門好似個英文大寫字母「H」字噉。南北長50幾米，東西闊18米，中間有啲城門撳咗落去中山七路嘅地底，而南邊就出咗地面，北邊就靠住啲民居住宅。

史
-

西門口甕城遺址北邊嘅文化標記
呢個遺址響明朝嗰陣，因為為咗撐住成個廣州城，就起咗呢個城門。不過棟城門喺1920年因為廣州市政府起咗條中山路同人民路而拆咗，凈係得返啲磚瓦喺度，而城墻嗰度一直以嚟都用咗嚟做民宅嘅，到咗1996年，為咗配合地鐵1號線同考古挖掘嘅工程，就喺甕城遺址嘅南邊發掘咗，整咗個基址，重喺1998年發掘咗一次出嚟。喺1999年7月，呢度係廣州市文物保護單位。

原本晒士
----

* 東西長18.45m，南北闊18.15m，高3.7m
* 墻體闊4.7——5.1m

附近嘅地鐵站改名
--------

內文：西門口站 (廣州)
廣州市考古研究所喺1996年就發現咗呢個古跡，先至更加肯定咗嗰時附近起緊嘅地鐵站嘅名絕對係「西門口站」，之後重整咗個區嚟保護。而地鐵工程一直到1999年初先至搞掂。

睇埋
--

* 西門口 (廣州)
座標: 22°18′45″N 114°10′09″E﻿ / ﻿22.31250°N 114.16917°E﻿ / 22.31250; 114.16917

2017年嘅油麻地戲院
復修後嘅油麻地戲院
復修前嘅油麻地戲院
**油麻地戲院**（粵拼：jau4 maa4 dei6\*2 hei3 jyun2，英文：**Yau Ma Tei Theatre**）係香港市區唯一仍然存在嘅戰前戲院建築，位於香港九龍油麻地窩打老道6號，曾經係附近居民同碼頭工人嘅消閑好去處。喺1998年結束營業後，戲院同年列為二級歷史建築。2012年，油麻地戲院活化成為演藝場地，特別係為粵劇新秀同新進劇團提供演出、排練同培訓設施嘅場所。

歷史
--

油麻地戲院喺1930年落成，係市區僅存嘅戰前戲院。建築物具有嘅特徵元素包括正門入口兩邊門柱、中式鈄屋頂同埋具有裝飾藝術主義嘅正立面同山牆、支撐屋頂嘅鋼桁架同木檁條，同埋原有舞台嘅拱門同側牆。

1960年代係油麻地戲院嘅黃金時期，專門放映「邵氏」製作嘅電影，經常滿座，最後喺1980年加入「金公主院線」放映「新藝城」嘅電影。隨住時代變遷，日漸老舊嘅油麻地戲院未能夠同新式迷你電影院競爭，唯有進行大型翻新工程，全面提升銀幕、燈光、大堂、售票處等設施，但係生意仍然日漸式微。到咗1985年，「金公主院線」減產，油麻地戲曾為咗增加營業額，加入「日活院綫」（之後叫「巨人院線」）改為專門播放歐美同日本嘅鹹片，更首創一張戲飛可以全日任睇戲嘅「連環場」。油麻地戲院最後喺1998年7月31嘅正式結束營業，地政總署接收業權；同年12月，油麻地戲院獲得古物諮詢委員會評定為二級歷史建築物。

2007年香港政府決定將油麻地戲院活化，成為粵劇表演場地。油麻地戲院喺2012年空置多年之後重開，活化後嘅戲院有300個座位、兩個活動室，專為戲曲演出同相關活動，特別係為粵劇新秀同新晉劇團，提供演出場地。

支持粵劇發展
------

為咗保存、推廣同推動粵劇發展，政府喺2009年將油麻地戲院同紅磚屋兩幢已經評級嘅歷史建築改建成為一間專為戲曲演出同相關活動，特別係粵劇新秀同新進劇團提供演出、排練同培訓設施嘅全港性演藝場地，喺2012年7月17日正式啓用，為市民提供服務。油麻地戲院並引入署方現行嘅「場地伙伴計劃」，畀業界參與將呢個場地發展成培育粵劇接班人嘅搖籃。

劇院設施
----

|  |  |
| --- | --- |
| **座位數目：** | 300個（包括4個適合坐輪椅嘅位） |
| **舞台面積：** | 10米（闊）x 8.4米（深） |
| **樂池面積：** | 22平方米 |
| **設施：** | 電腦控制舞台燈光系統、先進嘅音響系統、電動吊杆系統同中英文字幕系統 |
| **用途：** | 適合各類戲曲演出同相關嘅活動 |

出面網頁
----

* 康樂及文化事務署 -油麻地戲院
* 香港旅遊發展局 -油麻地戲院
高中部初中部。舊時廣州九十中就喺呢度。
 **西關培英中學**（粵拼：sai1 gwaan1 pui4 jing1 zung1 hok6）
，簡稱**西培**sai1 pui4，之前嗌過**廣州廿九中**gwong2 zau1 jaa6 gau2 zung1同**培英西分**pui4 jing1 sai1 fan1，係中華人民共和國廣東廣州嘅一間完全中學，喺1879年成立，有2個校區，都喺荔灣區入面。

兩間校區嘅詳細位置
---------

* 高中部（多寶路校區）：多寶路67號
* 初中部（黃沙校區）：留慶新橫街3號（荔枝灣涌邊）

校服色
---

|  |
| --- |
| 西關培英中學嘅校服 |
|  |  |
| 註：兩張分別喺2015年1月27號（左）同2015年9月28號（右）影 |

* 短袖：衫　，褲　。袖口有　嘅單行幼邊；褲　，右邊嘅褲口有　版嘅西培校徽響度。
* 長袖：衫　　，左右唔對稱，衫右邊有一大堆　　　相間嘅圖案響度。褲　，兩邊印出嘅字樣：
**PUI YING MIDDLE SCHOOL**（2009年9月～而家）
**PEI YING MIDDLE SCHOOL**（1992年9月～2011年6月）

史
-

19世紀中葉，由於外國傳教士俾清政府批准喺中國傳教而猛咁開咗好多間國教會學校，方便以教育傳道。1879年，美國女牧師那夏禮（Henry V. Noyes）喺芳村白鶴洞一帶搞咗培英中學嚟收教徒。但1927年，由於學生逐漸增多，舊嘅校舍已經好難收到咁多人，聽咗群眾建議之後喺廣州西關一帶，興賢坊入面開咗培英中學嘅西關分校，重先開辦小三到小六同初一級，1931年加開初二同初三級及小一同小二，1935年開埋幼椎園。

但好景唔長，1937年秋因蘿蔔頭殺到廣州，搞到幼稚園停辦，雖然其它級得廿幾人，但重繼續開課。1938年，由於廣州淪陷，學校搬到澳門唐家花園繼續開課，直到1945年8月15號蘿蔔頭宣佈投降為止。

抗戰勝利之後，學校返到廣州西關繼續辦學。1947年學校經過擴建一次。1952年，由於嗰時唔畀有私人學校嘅關係，廣州市政府決定將培英西分同坤維、長城、莞旅、培中同復旦等私立中學合併成荔灣中學，時隔4年之後（1956年）又改名做「廣州市第二十九中學」（廣州廿九中）。雖然1984年馮啟莊做咗校長之後，向廣州市政府提出將廿九中改返名做西關培英中學，但由於學校之前有好多歷史遺留問題未解決而一直冇改到。1996年8月新校友會成立之後，雖然學校越嚟越大聲嗌將學校改返「西關培英中學」嘅名，但一直都冇聲氣，直到1998年5月再次提出申請改名時，廣州市政府、僑務辦公室同教育委員會相關人員到嗰間學校進行走訪活動同調查，最後喺1998年10月30號正式批准改返之前嗌過嘅「西關培英中學」。

2001年8月，荔灣區人民政府決定將廣州市第九十中學同西關培英中學合併。2003年4月升級成市一級學校。

校歌
--

|  |  |
| --- | --- |
|  | 維基文庫有原文：
**zh:培英中學校歌** |

今日培英中學嘅校歌係創校嗰時出嘅粵語廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返粵語廣州話版嘅校歌。

有關
--

* 廣州市培英中學
* 香港培英中學

攷
-

* 西關培英中學校史
* 培英130 周年校慶 校祖曾孫女來華慶賀 明報 （2009-05-13）

出面網頁
----

* 西關培英中學官網
* 培英校友联会官方网站
* 廣州西關培英中學香港校友會
釣魚台列嶼位置
1910年，喺島上做嘢嘅日本人同支日本國旗合照。
 **釣魚台列嶼**（粵拼：diu3 jyu4 toi4 lit6 zeoi6）
，北京政府叫做**釣魚島及其附屬島嶼**，日本名**尖閣諸島**，琉球文就叫佢做「**魚國久場島**」，係東海群島，喺台灣東北140公里、琉球石垣西北170公里，依家由日本政府實際控制住，但中華民國同中華人民共和國政府都認為佢係附屬台灣嘅島，主權應該歸中國。列嶼中包括釣魚台、黃尾嶼、赤尾嶼、南小島、北小島同埋周圍嘅一啲岩礁，都位於中國大陸同台灣本島所處嘅大陸架邊緣，總陸地面積大概係6.1636-7平方公里，主島釣魚台面積喺3.82-4.38平方公里之間起落（潮差變化），高363米。

釣魚台列嶼啲泥唔係幾厚、風浪比較大，得主島釣魚台上有淡水溪流。1896年去到1940年期間曾經有日本人喺島上面開海產加工廠，1909年最多人嗰陣有成248個人住喺島上面，但1945年之後啲人走曬，家下全部都係無人島。1955年開始，美國政府向琉球政府同埋古賀善次簽咗份租約，每年俾2500萬日圓借黃尾嶼、赤尾嶼嚟做美國海空軍訓練演習場地。1970年7月，琉球政府喺各個島都棟咗塊警告牌，警告啲人無攞批准嘅話唔准上岸。

名
-

釣魚台嘅航拍相（日本國土交通省1978年影）
官方文件中，呢個群島喺台灣叫做「釣魚臺列嶼」；中國大陸啲官方新聞稿就叫做「釣魚島及其附屬島嶼」；民間同傳媒中，「釣魚台」以及「釣魚台群島」都可泛指成笪列嶼。「釣魚台」可以僅指主島，有時亦可指成個群島。佢個主島「釣魚島」喺日本就叫做「魚釣島」。

釣魚嶼曾經喺明朝著作《順風相送》、《使琉球錄》出現。喺《使琉球錄》入面，陳侃提及過嗰陣同佢一齊坐船嘅閩人（福建人）船員唔識點揸船去琉球，搞到佢好擔心，於是陳侃喺福州問琉球國進貢船使者條路點行，琉球國之後又派咗三十個琉球船員代班福建人揸船去琉球，而途中陳侃就曾經喺呢段路上紀錄低「釣魚嶼」呢個名。

1845年，英國海軍調查呢啲島，軍艦三寶壟（Samarang）艦長愛德華·卑路乍（Edward Belcher）頭一次採用「Pinnacle Islands」（「尖頂群島」嘅意思）形容頂峰呈敎堂尖頂狀嘅南小島同北小島，之後日本海軍响19世紀早期紀錄叫主島做「Hoapin-su」，赤尾嶼就叫做「Raleigh Rock」等，同英軍之前用嘅名一樣。

1900年，日本博物學家黑岩恒將「Pinnacle Islands」譯成日文，並攞來命名南小島同北小島以及周邊的小岩礁，就叫「尖頭諸嶼」。再將釣魚嶼、黄尾嶼同「尖頭諸嶼」合埋一齊叫做「尖閣列島」。佢嘅調查報告「尖閣列島探險記事」入面，無寫到「赤尾嶼」。後尾日本政府將赤尾嶼計埋入「尖閣列島」入面，之後再慢慢改叫做「尖閣諸島」。

喺國際社會，中文名通常翻譯成Diaoyu Islands、Diaoyutai Islands、Tiaoyutai Islands、Diaoyutai、Diaoyu Dao、Tiaoyutai、Tiaoyu Tao，或閩南話「釣魚島」白話字形式Tiò-hî tó。

參考
--

1. ↑  李中邦（台灣日本綜合研究所總編輯） (2004年2月號). 〈日本調查大陸棚及台灣政治情勢對釣魚台主權的影響〉. 《《海峽評論》》. 台北: 《海峽評論》雜誌社 (158期). ISSN 1018-1075. 原著喺2012年8月17號歸檔. 喺2014年6月2號搵到. `{{cite journal}}`: Check date values in: `|date=` (help)
2. ↑  〈尖閣諸島紹介冊子〉 (PDF). 《領土・主権対策企画調整室》. 內閣官房. 喺2020-03-14搵到.
3. 1 2  Sir Edward Belcher. *Narrative of the voyage of H.M.S.(1848)p.318*. There were **no** traces of **inhabitants or visitors**"、"Traces of the wreck of Chinese **or** Japanese junks were noticed.
4. ↑  鍾嚴 (1996年10月18號). 〈論釣魚島主權的歸屬〉. 《人民日報》. 北京. 人民日報社.
5. ↑  田中邦貴. 〈石垣市字登野城（登記簿写し）〉. www.tanaka-kunitaka.net. 原著喺2012年4月20號歸檔. 喺2011年9月2號搵到.
6. ↑  尖閣諸島「警告板の設置作業者を」 与那国の関係者探す (日文). 《八重山每日新聞》. 2009年8月15號. 原著喺2013年6月16號歸檔. 喺2012年2月17號搵到.
7. ↑  《《兩種海道針經》》 (繁體中文). 中華書局. p. 第96頁. ISBN 7-101-02025-9. 北風東涌開洋，用甲卯取彭家山。用甲寅及單卯取釣魚嶼。正南風，梅花開洋，用乙辰，取小琉球；用單乙，取釣魚嶼南邊
8. ↑  陳侃 (明朝 嘉靖十三年 （1534年）). 《使琉球錄》. `{{cite book}}`: Check date values in: `|year=` (help)
9. ↑  Unryu Suganuma (2000). *Sovereign Rights and Territorial Space in Sino-Japanese Relations*. University of Hawaii Press. p. 95. ISBN 0824824938.
10. ↑  〈『地学雑誌』第140巻〉 (日文). 原著喺2013年9月27號歸檔. 喺2014年6月2號搵到.

|  |  |
| --- | --- |
| 權威控制 | 
* VIAF: 244741340
* LCCN: sh86005177
* GND: 4621938-9
* BNF: cb179546788（資料）
* NDL: 00639380
* NKC: ge528970

 |
呢篇文講雲門山旅遊風景區嘅主景點。搵緊同名佛教寺院嘅話，請睇〈**雲門山大覺禪寺**〉。
公園大門條柱售票處門口附近
**雲門山**（粵拼：wan4 mun4 saan1）係中國廣東韶關嘅一座山同旅遊景點，喺乳源乳城鎮北邊，縣城東北邊5.6km嘅位。家下亦係中華人民共和國AAAAA級旅遊景區之一。

間嘢主要以「雲門禪宗文化」同埋「過山瑤民族風情文化」做特色，發展成以生態觀光、主題演藝、親子遊樂、禪修度假、主題街區等特色體驗，亦係高山峽谷瑤家源嘅旅遊勝地。其中，度假區入面嘅森林植被覆蓋率達到89.3%；主峰秀頂峰位於公園西北角，海拔1215米。 

雲門山亦係乳源八景之一，有「**秀頂奇雲**」嘅名。

景區
--

主牌坊龍王寨天空之鏡玻璃橋雲梯雲上飛瀑慈悲泉瀑布雲山秀頂
冰雪樂園孔雀迷宮樂園民俗文化蠟像館海洋公園水上樂園動物園祥雲賜福
### 牌坊

山腳近售票處一景。屬大理石仿古建築，闊19.5m，淨高13.6m，2015年6月起好。附近嘅廣場都係大理石風格，其中牌坊正面寫嘅係「雲門山」三字，而反面寫嘅係「歡喜地」三字。

### 孔雀迷宮樂園

園區入口處一景，佔地卅幾畝，有四百幾隻孔雀響度。入面專門搞以孔雀為主嘅題材宣傳嘢，重可以睇同兔、天鵝、泥鰍同荷蘭豬。喺遊樂場入面重有個迷宮玩。

### 海洋公園

園區入口處近大門一景，有500幾種海洋生物響度。佢有海洋生物觀賞館、熱帶雨林館、水母科普館、全透明海底觀光隧道響度。亦係園區內有展覽、觀賞、科普喺埋一齊嘅主題公園。

### 民俗文化蠟像館

園區入口處近大門一景。入面講同瑤族有關嘅生活及西京古道嘅歷史，重講埋歷史同現代明日、影視角色。規模有啲似杜莎夫人蠟像館。

### 機動樂園

園區入口處近大門一景，有17組遊樂項目。主要俾大人細路有關嘅親子娛樂、釋放壓力嘅地方。

### 水上樂園

園區入口處一景。以加勒比風格嘅水上樂園為主，入面有遮陽棚、重有大浪池、大喇叭、兒童玩水池、滑梯等多種水上項目。

### 冰雪樂園

園區半路一景。入面主要搞以冬天落雪時嘅冰雪奇景。

### 客運索道

內文：雲門山索道
入口處一景。全長800m，主要連接山腳嘅赴瑤坪同半山嘅祥雲樓。

### 祥雲樓

內文：祥雲樓
半山腰一景。屬塔式仿古建築，高18.55m。喺塔頂可以望到晒成個乳源縣城個樣。

### 玻璃橋

半山腰一景。全長316m，垂直高度達168m。橋體闊2.8m，吊掛喺景區嘅望君台兩邊，兩邊係崖，中間係峽谷。天晴時行上去好似「人喺空中行，景喺腳底游」嘅感覺。

### 雲山秀頂、雲上飛瀑

雲山秀頂係半山腰一景兼雲上飛瀑最高之地，有80m長嘅玻璃觀景平台，可以睇晒成個雲門山嘅景。瀑布落差達到168m，入面有三部透明觀光𨋢。係少有嘅瀑布同觀光𨋢組合遊玩嘅體驗項目。

佢亦係世界上最高同最大嘅𨋢觀景瀑布。相當於「拔地通天之勢而擎天捧日之姿」企喺雲門地面上。

### 祥雲賜福

山下一景。由祥雲、如意、仙桃同玉帶、「福」字組成嘅畫風。話明吉祥幸運、萬事如意、長壽安康、福祿綿綿、冚唪唥嘅祥瑞齊聚都納入福袋而贈畀君噉解。

### 慈悲泉瀑布

半山腰一景。闊25m，落差40m。瀑布從山腰一邊嘅石罅傾瀉落嚟，似珍珠咁閃㖫。

### 龍王潭、妙筆生花

### 龍王寨、雲瑤崗、桂坑寨、石牛寨、赴瑤坪

內文：過山瑤古村
半山山腳一景，專門表演同瑤族有關啲山歌、娶老公老婆嘅環節。

表演活動
----

呢個景區有日游同夜遊表演活動。日遊以瑤族嘅村寨為主，夜遊主要以龍境為主。佢家燈光騷係中國大陸第一間以龍做主題嘅景區情景式夜遊燈光，入面以3D全息投影嘅水幕同瀑布頂嘅燈光騷為主。亦係雲門山景區出咗1.2億文，拎咗原始森林同高山峽谷、瀑布、湖泊等自然資源嚟搞。

飛同開放時間、注意事項
-----------

開放時間
* 場內：每日08:30～17:30
* 光影騷：每日18:00～21:30

飛
* 全票：CNY￥98
* 學生票（要有學生證）：CNY￥88
* 細路（1.3m≤身高＜1.5m）：半票
* 年紀≥65（要有相關證件）／細路（身高＜1.3m）／士兵、軍官（要有軍官證）／導遊（要有導遊證）／記者（要有記者證）／攝影協會（要有指定攝影協會機構證明）／低保救助對象（要有低收入證明）／傷殘人士（要有殘疾證）：免費
* 停車方面：
旅遊大巴或中巴：￥20／次（連續停超過半個鐘）
細車：￥10／次（連續停超過半個鐘）
摩托車、三轆車：免費
執行任務嘅特種車（包括白車）、市政維修車、救災搶險車、殯葬（黑車）、行政辦公時間嚟景區內檢查指導嘅工作車：免費

### 注意事項

入場
1. 每位成年人最多淨畀帶一位身高＜1.3m嘅細路入場
2. ＞65歲嘅老坑必須要有成年人陪同
3. 飛一旦賣出，冇得退換。
4. 賣出嘅飛唔採取記名或掛失嘅制度，一旦唔見或整爛，冇得補返。
5. 入場門飛淨限當日賣嘅入場有效。若果當日需要二次入園，必須要重新買飛。
6. 除免票對象外，淨限一人一飛入場。
7. 大門飛同園內嘅附加遊玩項目（唔理係山上定山底）、園區遊覽車、纜車唔互通，若果需要遊玩附加項目或搭園內交通工具，必須要另外畀錢或入場時買套票。
8. 機動遊樂及水上樂園項目以實際開放時間為準。若果因維護或天氣原因而停開，公園會有另外解決方案。

玻璃平台等高空項目
1. 除空中鋼線、空中單車、空中鞦韆項目外，入場時必須要着景區內提供嘅專用鞋套。離開景區時必須要除低專用鞋套，唔畀親自帶走。
2. 凡係心臟病、高血壓、恐高症、腦出血、醉酒、精神病、大肚婆及其它唔啱玩爬山嘅遊客，唔畀入去玻璃平台。
3. 既唔畀帶無人機、易燃易爆等有毒危險物品、尖嘢、錐入場，又唔畀著高踭鞋、金屬釘鞋、亦唔畀帶士的（包括自拍神棍）、坐輪椅入場。
4. 禁止發生擠逼、推撞、追逐打鬧、跳高、掟垃圾行為。
5. 禁止利用硬嘢劃玻璃或揼玻璃、挨或攀爬欄杆行為。
6. 項目有最多人數入場限制。一達到承載人數上限時，景區工作人員會採取閂閘門措施嚟分批遊覽，屆時嚴禁強行沖卡。
7. 玻璃橋項目唔畀倒流（包括逆行）或停留。
8. 若果半佬遇到突發惡劣天氣或惡性事件，請保持冷靜兼聽從工作人員指揮，有序撤離到安全地帶。

停車
任何車輛喺停車後未夠半個鐘，唔使畀錢。

連出去
---

|  |  |
| --- | --- |
|  | 維基同享有多媒體嘅嘢：**Yunmen Mountain Tourism Resort** |

* 雲門山自然風景區 永安旅遊
* 雲門山自然風景區 Trip.com
* 雲門山風景區 ezTravel易遊網
唔好同**朱經武**搞亂。
**朱經緯**（英文：**Frankie Chu King Wai**，1959年12月25號—）係前香港警務處警司，做過沙田分區嘅指揮官，因為喺2014年雨遮革命期間用警棍追打市民而備受關注。獨立監察警方處理投訴委員會調查之後，以12比6裁定佢毆打人嘅指控投訴屬實。到2017年3月，佢終於被落案起訴，被控「襲擊致造成身體傷害」罪，同年12月被裁定罪名成立。

生平
--

據香港經濟日報報道，朱經緯於1979年9月24號加警隊，於2015年7月退休，任職警隊約35年。2002年佢任職中區分區助理指揮官，2004年多港島區衝鋒隊署理警司，喺2010年任職警察機動部隊訓練組警司。

喺家庭方面，朱經緯系「警隊世家」。喺打人案中，朱經緯嘅律師喺庭上揭示佢家庭同感情嘢。佢有兩名現職差佬嘅仔同一個修讀法律嘅女。佢有離婚，現與另一女士展開新感情。

相關事件
----

### 前科及處分紀錄

2002年，朱經緯擔任中區分區助理指揮官，喺處理當年4月中環遮打花園爭取居港權嘅人士。集會時，要求記者前往採訪區，但未畀理，曾下令將有關記者用手鐐鎖住，事後畀當時嘅警監會裁定唔恰當使用手鐐，而佢其後亦被過檔。

#### 判決

2017年12月18號，朱經緯畀裁定「襲擊呢致造成身體傷害」有罪，還押等候判刑。。

2018年1月3日，朱經緯判監三個月並保釋等候上訴同年8月，司法機構開始處理上訴申請，後來於9月14號駁回。

參考
--

1. ↑  〈警司遭網民起底禍全家〉. 原著喺2018-02-21歸檔. 喺2018-09-16搵到. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  〈朱經緯警隊世家　2子任職警隊女兒唸法律〉. 原著喺2018-09-17歸檔. 喺2018-09-16搵到. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  新報：有亂用手銬鎖記者前科，2014年11月29日
4. ↑  〈【朱經緯案】朱經緯還柙 獄中度聖誕兼生日〉. 原著喺2019-10-09歸檔. 喺2017-12-18搵到. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  〈朱經緯襲擊罪成還押 下周五判刑 事主稱裁決彰公義 被告律師聲言上訴〉. 原著喺2018-09-14歸檔. 喺2017-12-19搵到. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  〈【朱經緯罪成】葉劉稱痛心　盼體諒「一時之氣」判緩刑〉. 原著喺2018-09-14歸檔. 喺2017-12-19搵到. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  監警會12比6裁定朱經緯毆打投訴屬實
8. ↑  朱經緯罪成 獄中度聖誕生日
**張繼安**係個香港警察，因為身為藝人張繼聰嘅細佬，而且曾經負責香港警察拍攝一啲對外工作，同埋喺香港反送中運動期間被指濫權而得到公眾關注。

喺香港警察入面嘅工作
----------

佢2006年1月加入香港警察，曾駐守上水分區同埋機場特警組 (ASU)，後來自薦調職去警察公共關係科。

### 警察公共關係科

喺2018年5月，當時五月天喺香港迪士尼樂園舉辦演唱會，香港警察喺facebook專頁發佈一段有關去迪士尼樂園觀看五月天演唱會嘅交通須知，當時任職警察公共關係科嘅張繼安就被暱稱阿安，喺片段入面負責講解交通安排。呢段片發佈後，就有網民發現佢係張繼聰嘅細佬。

佢亦曾經同張繼聰一齊出鏡拍短片，呼籲市民支持警方有份舉辦嘅愛護動物活動。

2020年4月，佢取代咗有傳被警隊管理層指網上言行唔符合警隊價值觀嘅梁皓妤做電視節目《警訊》主持。

### 香港反送中運動期間

喺香港反送中運動期間，香港警察被指對示威者嚴重濫權，甚至強姦同殺害一啲示威者，但親中派就不時發起支持警察嘅集會。張繼安曾經公開答謝佢父母喺落雨嘅前景之下出席呢啲撐警活動，因而受到一啲批評。

參考
--

1. 1 2 3  〈【機場特警】傳張繼安接棒當《警訊》主持 張繼聰胞弟「好打得」搏擊大賽亞軍 - 香港經濟日報 - TOPick - 娛樂〉. *topick.hket.com*. 喺2022-07-29搵到.
2. ↑  《警訊》主持梁皓妤被撤換　親證已向警方辭職：自問好畀心機做
3. ↑  張嘉敏 (2019-07-04). 〈張繼聰細佬張繼安IG出post多謝父母冒雨撐警：除了感動還是感動〉. 《香港01》 (香港中文). 喺2022-07-29搵到.
朱翊鈞畫像
**朱翊鈞**（1563年9月4號—1620年8月18號）係大明第十四任皇帝，1572年到1620年在位，跟廟號叫**明神宗**，因為年號係萬曆，又叫**萬曆皇帝**。一生評價兩極。

一生
--

朱翊鈞係明穆宗個仔。隆慶二年（1568年）立為皇太子。1572年明穆宗過身，朱翊鈞繼位做皇帝。

### 萬曆中興

朱翊鈞在位頭十五年，勵精圖治，勤於朝政，更新庶政，繁榮經濟，大明一度有咗中興嘅景象，歷史上叫做萬曆中興。

在位中期，佢亦主持咗出名嘅萬曆三大征–寧夏之役、朝鮮之役同埋播州之役，保護藩屬國朝鮮，鞏固咗疆土。

#### 一條鞭法

內文：一條鞭法
1581年，宰輔張居正推行嘅一種簡化稅制，首先查勻各縣田畝同丁男，將所有稅都折算成銀両，唔再係收實物。而收幾多稅，就睇有幾多畝地，唔理田肥田瘦，因為只係收銀両，咁就可以直接交畀官府。對後世好有影響。

### 萬曆怠政

張居正死後，神宗先至開始親政，因國本之爭等問題而倦於朝政，從此唔上朝，國家運轉幾乎停擺，徵礦稅亦被評為一大嘅弊病。

仍在位期間，朝廷裏面嘅東林黨爭開始萌芽、塞外又有後金鐵騎虎視眈眈，喺佢嘅晚年佔領咗東北大部分地區，搞到大明退守山海關，最終走向滅亡嘅局面。

1620年，明神宗過身，由佢個仔明光宗朱常洛繼位。

參考
--

### 影視

* 香港電台，《古今風雲人物》，由2017年12月23號開始，播12集。
**一百蚊紙**（100元紙幣）係現時香港流通貨幣之一，面值100港元，目前分別由香港3間發鈔銀行發行。由於最大發鈔銀行──香港上海滙豐銀行長期以來嘅100蚊紙都係以紅色為主調，所以香港民間俗稱「紅衫魚」。以鈔票冧巴計，100蚊紙嘅發行量僅次於20蚊紙。

歷史
--

100蚊紙早喺19世紀中已由當時3間發鈔銀行──香港上海匯理銀行（即後來嘅滙豐銀行）、印度新金山中國匯理銀行（即後來嘅渣打銀行）同埋印度倫頓中國三處匯理銀行（即後來嘅有利銀行）發行。直到二次大戰以前，3間發鈔銀行嘅100蚊紙設計分別出現咗幾次變化，尺寸、顏色、風格一直都有唔同。

戰後，3間發鈔銀行繼續出戰前樣式嘅100蚊紙。直到1959年，滙豐銀行同埋有利銀行改咗100蚊紙嘅設計，兩間銀行嘅鈔票除咗大幅縮細之外，亦採用同樣尺寸同埋色。不過實際上，滙豐銀行嘅鈔票圖案設計改動唔大。1961年，渣打銀行亦重新設計鈔票，尺寸同其他銀行一樣，但繼續係綠色。

喺1970年，渣打銀行大幅更改鈔票設計，終於改以紅色為主調。滙豐銀行同埋有利銀行亦相繼喺1972年同埋1974年改鈔票設計。不過，有利銀行嘅新鈔票只係喺1974年出過一次，之後就再冇出銀紙。而渣打銀行喺1979年又再重新設計一系列鈔票，以中國傳統瑞獸為題材，當中100蚊紙用咗「麒麟」。

自1985年起，兩間發鈔銀行重新設計100蚊紙，尺寸再度「縮水」，變成家下嘅大細。1989年，滙豐銀行改以淺紅色同埋桃色印刷100蚊紙，原因可能係原有設計嘅色太深，同樣現象亦出現喺20蚊同埋1000蚊紙身上。而滙豐銀行亦曾經喺1979年改以淺紅色印刷100蚊紙，取代原有嘅深紅色。

喺1993年，兩間發鈔銀行因應香港主權移交臨近，改咗原本帶有英國色彩嘅鈔票設計。不過，渣打銀行嘅鈔票變動唔大，沿用以往嘅「麒麟」圖案。到咗1994年，中國銀行香港分行（即後來嘅中銀香港）亦加入發行100蚊紙。

喺2003年，3間發鈔銀行嘅100蚊紙設計一齊改，加入相近嘅防偽特徵。

咁啱得咁巧，現時最新版人民幣100蚊紙同埋新台幣100蚊紙，都是以紅色為主調。

其他名詞
----

* 大聖書：指1927年10月至1959年2月出嘅滙豐銀行100蚊紙，因鈔票上有個使者攞住經書，尺寸較大
* 小聖書：指1959年8月至1972年3月出嘅滙豐銀行100蚊紙，因鈔票上有個使者攞住經書，尺寸較細
* 紅屋：指1970年1月至1977年1月出嘅渣打銀行100蚊紙，因為以紅色印刷，鈔票上嘅舊渣打銀行大廈成間屋仔噉樣

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**南園酒家**（粵拼：naam4 jyun2 zau2 gaa1）係廣東廣州一間老字號酒樓，喺海珠區前進路142號。呢間酒樓同泮溪酒家、北園酒家並稱「廣州三大園林酒家」。

史
-

呢間酒樓早期喺南堤二馬路搞，由於有園林綠陰，清幽秀麗，樹綠花紅同座位舒適嘅條件而成為清末民國廣州四大酒家之一。但抗戰後因營業慘淡而執笠。

直到1958年，酒家搬到河南嘅雲桂路（今日嘅前進路），1963年7月正式開業[未記出處或冇根據]，一般做粵菜生意。但到咗1990年代中葉，生意開始下滑。1997年俾中央[邊個？ ]定咗「國家特級酒家」[未記出處或冇根據]。2004年4月20號，卒之執笠。後來廣州幸運樓飲食集團接手，時隔462日之後（2005年7月26號）先至重新開返。

敘述
--

呢間酒樓喺啱啱開業無耐，佢嘅佔地面積凈係得10000平方米到，其中有4500平方米係園林嘅綠化。不過到咗2005年重新開業嗰陣，營業面積就比原來多咗三分之一 。而家呢間酒樓唔係淨整粵菜，重整西餐、日式料理、越南菜、泰國菜。

參考
--

1. ↑  50年代的廣州飲食業 公私合營後興旺發達 互聯網檔案館嘅歸檔，歸檔日期2016年3月12號，. 金羊网 （2013-03-30）
2. ↑  〈廣州老字號南園酒家黯然結業〉. 《信息時報》. 喺2018-12-30搵到.`{{cite web}}`: CS1 maint: url-status (link)

| * 睇
* 傾
* 改
廣州四大酒家 |
| --- |
| 清末——1949 | 大三元酒家　　文園酒家　　南園酒家　　西園酒家 |
| 1949——而家 | 大三元酒家　　泮溪酒家　　南園酒家　　北園酒家 |

座標: 23°06′10″N 113°16′29″E﻿ / ﻿23.1027°N 113.2746°E﻿ / 23.1027; 113.2746
| How to read a taxoboxHow to read a taxobox**尼安德特人** |
| --- |
| H. neanderthalensis La Ferrassie 1*H. neanderthalensis* La Ferrassie 1 |
| 瀕危指標 |
| Template:StatusPrehistoric |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 靈長目 |
|
|
|
|
|
|
|
|
| 科 | 人科 |
|
|
|
|
|
| 屬 | *人屬* |
|
|
|
|
|
|
|
| 種 | ***H. neanderthalensis*** |
|

 |
|
| 二元學名 |
| **†*Homo neanderthalensis***King, 1864 |
|
|
|
| 尼安德特人分佈尼安德特人分佈 |
|
|
|
|
|
|
|
|
|
|
| 別名 |
| *Palaeoanthropus neanderthalensis**H. s. neanderthalensis* |

**尼安德特人**（Neanderthal）係一種大約喺12萬到3萬年前冰河時期住喺歐洲同西亞嘅人種，但亦有人主張應該將佢哋歸類為「物種」（Homo neanderthalensis），雖然佢哋個腦其實已經同現代人一樣，但佢哋其實同人係有分別。1856年第一次喺德國尼安德特河流域一個山入面發現佢哋嘅頭骨，尼安德特人呢個名就係咁嚟。根據頭骨，尼安德特人主要特徵係：眉脊發達、前額比較斜、後尾枕突出、鼻大、頜骨突出，佢哋個腦容量大約超過1300毫升，大過現代人，而其他骨骼同現代人已經好似。

有大量證據顯示尼安德特人有埋葬死咗嘅同伴同埋照顧病咗嘅人呢個習慣，佢哋屬於石器時代，但佢哋做嘅石器同同時代喺非洲原始人比較，係做得較粗糙，種類亦唔多。佢哋會將生活經驗傳授畀後代，亦算係人類文明一種萌芽。最後佢哋喺大約3萬年前晚期畀智人完全取代。

同智人有乜唔同
-------

尼安德特人嘅腦容量甚至比智人更大，但佢哋都係唔夠智人咁聰明。因為尼安德特人生活喺高緯度嘅歐洲，天氣較智人生活嘅非洲差，日照時間較短，佢哋為咗要適應光線唔夠嘅環境，喺進化嘅壓力下，個腦用咗大部份嚟處理視覺嘅資訊，但同一時間生活喺非洲嘅智人，因為四圍嘅光線充足，就可以用個腦多啲部份嚟處理社交同人際關係，結果發展出更大嘅社會群體。

絕種嘅假說
-----

尼安德特人嘅絕種有以下嘅可能性：

1. 氣候改變（Climate change）：因為冰河時期結束而氣候變溫，所以適應唔到。
2. 智人入侵（Replacement model）：智人從非洲遷徙到歐洲，尼安德特人不敵智人嘅入侵，可能俾智人屠殺，又或俾智人掠奪晒所有資源而滅亡。
3. 雜交（Interbreeding）：智人從非洲遷徙到歐洲後，同智人雜交而慢慢被同化。

註
-

1. ↑  
"Neanderthal Brains Focused On Vision and Movement Leaving Less Room for Social Networking". Science Daily. 喺2013-04-18搵到.
2. 1 2  
"Sex with Other Human Species Might Have Been Secret of Homo Sapiens's Success". Scientific American. 喺2013-04-22搵到.

出面網頁
----

* Homo neanderthalensis, The Smithsonian's National Museum of Natural History
* Neandertal Genome
* Neanderthal Museum
史察福火車站
伊利沙伯奧運公園
史察福中心商場
**史察福**（英文：**Stratford**，又譯**斯特拉福特**、**史翠福**），係英國倫敦嘅一個地方，係倫敦紐咸區嘅一部分。史察福位於倫敦查令十字以東北六英里（十公里），係倫敦都市規劃藍圖其中一個核心。史察福火車站係東倫敦重要嘅交通樞紐。

史察福本來係一條農村，隸屬雅息士郡。1839年，鐵路網開到史察福，將史察福變成一個工業區。二十世紀中，史察福成為韋斯咸區嘅政經中心。1965年大倫敦成立，將史察福納入範圍之內。近年，史察福由工業區轉型做商業、文化區，並喺2005至2011年間大規模重建，將荒廢咗嘅工業用地變成2012年倫敦奧運主場伊利沙伯奧運公園。

歷史
--

### 地名

史上第一次有文獻記載「史察福」呢個地方係1067年嘅事。當時嘅古英語地名串法係*Strætfordi*，字面解釋係「大路上嘅漫水橋」。呢條漫水橋係由倫敦去高車士打嘅羅馬大路中，要過李河(River Lea)嘅必經之路。附近嘅寶區亦都曾經用過*Stratford*呢個名，所以史察福又會用*Estratford*「東史察福」、*Statford Hamme*「咸區嘅史察福」（指韋斯咸）、或者Abbei Stratford「修道院史察福」，方便搞清楚兩條村。

### 發展史

史察福本來係一條農村，好近倫敦，所以嗰度嘅農產品大有市場。晌十八世紀，史察福一帶出名種薯仔，薯仔產業一路蓬勃至十九世紀中葉。最早入主史察福嘅工業係一間陶瓷廠。兩位本地瓷器師傅(Edward Heylin同埋Thomas Frye)用一個晌1744年申請咗專利嘅方法，喺史察福開工廠，燒製低溫瓷器。

史察福火車車廠1921年個樣
十九世紀初，史察福變成一個交通樞紐，交通公具有巴士、馬車、同埋蒸氣車。一個鐘有四班公共交通由史察福入倫敦，重有一個鐘一班車由東盎格利亞各地路過史察福入倫敦。李河上又有船塢，滿足呢度運輸業同製造業需要，史察福嘅皇家船塢(en:Royal Group of Docks)甚至一度成為全世界最大嘅人工港口。英國大東鐵路又喺史察福起咗一個轉車站同埋一個車廠，作為由倫敦去劍橋同埋高車士打途中嘅大站。呢個車廠越做越大，高峰期有成2500個僱員。呢啲僱員好多都住喺呢度，催生「新史察福鎮」，十九世紀中葉人口有兩萬咁多。呢個車廠一直運作到1991年先執笠，運作百幾年間整咗1682個火車頭、5500卡載客車廂、33000卡載貨車廂。

史察福同東倫敦好多其他地方一樣，二十世紀期間受到去工業化嘅影響。This was compounded by the closing of the London Docks in the 1960s.[17]Around this time, the Stratford Shopping Centre was built, beginning efforts to guide the area through the process of transformation from a working-class industrial and transport hub to a retail and leisure destination for the contemporary age.[16] These efforts continued with the Olympic bid for Stratford, and the ongoing urban regeneration work going on there.[18]

參考
--

1. ↑  中國大陸同台灣旅遊書嘅譯名
2. ↑  當地香港移民譯名
3. ↑  Mills, D. (2000). *Oxford Dictionary of London Place Names*. Oxford.
4. ↑  W R Powell (editor), *A History of the County of Essex: Volume 5*, Victoria County History 1966, *Metropolitan Essex since 1850: Population growth and the built-up area* (pp. 2-9)
5. ↑  Victoria County History - A History of the County of Middlesex: Volume 2 (1911), Industries: Pottery - Bow Porcelain (pp. 146-150)
6. ↑  "The Newham Story - Image Gallery - Stratford E15 - Bow Porcelain - 34". 原著喺2013年3月16號歸檔. 喺2013年12月8號搵到.互聯網檔案館嘅歸檔，歸檔日期2013年3月16號，.
7. ↑  Victoria County History, A History of the County of Essex: Volume 6 (1973): West Ham - Transport and Postal Services (pp.61-63)
8. ↑  Victoria County History, A History of the County of Essex: Volume 6 (1973): West Ham - Wharfs and Docks (p.61)
9. ↑  Edward Walford, Old and New London: Volume 5, 1878 (pp. 570-576)
10. ↑  "The Newham Story - Image Gallery - Stratford E15 - Stratford Railway Works - General Offices Building". 原著喺2013年3月16號歸檔. 喺2013年12月8號搵到.互聯網檔案館嘅歸檔，歸檔日期2013年3月16號，.
史密夫預測器
**史密夫預測器**（Smith predictor）係一種唔靠另開觀察器，而係直接參考個控制環節、嚟預測控制變量變化嘅預測型控制器。佢係由Otto J. M. Smith（英文：Otto J. M. Smith）喺1957年發明嘅，嚟應對啲延遲明顯嘅場合，譬如喺長程傳送帶上高運輸工件。

史密夫預測器個主要惗法係假定個受控過程係由兩橛 - 即時部份{\displaystyle G(s)}、純延時部份{\displaystyle e^{-sT}}鬭埋嘅，並且喺預測器入邊都挃一個同原有過程平行一致嘅模型，之不過個模型佢入邊嘅即時模型{\displaystyle {\tilde {G}}(s)}跟純延時模型{\displaystyle e^{-sT}}嘅輸出會著單獨抽出。其中即時模型嘅模擬輸出{\displaystyle {\hat {x}}\_{p}}會經負回輸傳到控制器之前同個輸入{\displaystyle w}進行比較；{\displaystyle {\hat {x}}}作為{\displaystyle {\hat {x}}\_{p}}歷經純延時模型嘅結果，即預測嘅受控結果，會著攞嚟找平個實際受控結果{\displaystyle x}、得到{\displaystyle x-{\hat {x}}}，再經負回輸傳返去同個輸入{\displaystyle w}進行比較。總體嚟講相當於{\displaystyle w-{\hat {x}}\_{p}-(x-{\hat {x}})}。若果個模型同現實模型好啱，噉個帶有史密夫預測器嘅迴路可以實現好好嘅控制效果。

另一種常用嘅實現方式係直接喺即時模型{\displaystyle {\tilde {G}}(s)}後尾鬭一橛{\displaystyle 1-e^{-sT}}嘅轉換延時模型，得到{\displaystyle {\hat {x}}\_{p}-{\hat {x}}}嚟同輸入{\displaystyle w}進行比較，而唔去掂原本個受控過程嘅輸出{\displaystyle x}同埋負回輸，即相當於{\displaystyle w-x-({\hat {x}}\_{p}-{\hat {x}})}。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**秦漢**，中國史一期，指秦國滅六國統一起，到漢國滅亡為止。之前為先秦，之後為魏晉南北朝。秦漢脫離周封建制，直接以郡縣管地方。各族龐雜，首次成為帝國，有說秦漢為第一帝國。

秦國為中國史上，首次有皇帝，治理咁大國，行郡縣制，統一制度，大興土木，長城、馳道、大渠。秦治國失誤，過耗民力，短暫統一而亡。

漢國承繼秦國基業，用唔同方法去管理。最初用黃老之術，到劉徹改為尊儒學。

兩者政治以三公九卿制，丞相權力好大。內政不斷以皇帝、外戚、宦官、官吏世家所紛擾，最後往往失治而地方亂起。
唔好同**咖喱喇沙**同**福建炒麵**搞亂。

 
**福建蝦麵**，又叫**福建麵**，係一樣東南亞料理，其中以馬來西亞檳城同新加坡嘅最具代表性，係一道利用蝦殼同辣椒熬煮嘅赤紅辛辣湯底，再配上黃麵條、米粉、蝦同蕹菜等而成嘅麵食料理。

好多馬來西亞同新加坡嘅華人餐廳同美食中心都可以揾到佢嘅踪跡，深受當地華人歡迎。

來歷
--

檳城蝦麵據說係由早期移民至檳城島嘅福建人所研發。喺日據時期，捕撈嘅魚產都只可以賣畀日本軍人，於是當地嘅福建漁民只好將剩低嘅蝦殼、蝦頭熬成湯，再配上黃麵，繼而創出呢道庶民美食。

亦有人指出呢道係福建流傳嘅食物，喺泉州一帶叫做蝦麵，隨住華裔老一輩去到南洋，再加啲南洋辛香料，形成咗呢個麵。

烹飪
--

檳城蝦麵
將蝦殼同蝦頭以及紅蔥頭、薑等辛香料一齊放入熱油爆炒，之後再加入辣椒去腥，用布袋將炒過嘅蝦殼包埋一齊，同豬大骨、沙葛熬成湯頭。跟住用開水汆燙好黃麵、米粉、蕹菜後，同肉片、豆芽、水煮蛋一同放入碗裏面，加上湯頭，最後加入參巴辣椒醬，就係一碗傳統檳城蝦麵。

喺吉隆坡同南馬一帶，參巴辣椒醬會裝喺一旁嘅小盤子裏面，食用方式係用筷子蘸啲辣椒醬去麵度，再送入口，同檳城直接將辣椒醬拌入湯內嘅食法有啲唔同。福建麵除咗上述所提及嘅配料之外，仲可以附加燒肉、燒腸、魚丸、雞腳、粉腸等，麵類亦唔限於黃麵同米粉，可以選擇粿條、伊麵、「美極」即食麵（Maggi麵）、粗米粉等。

參考
--

1. ↑  San Peng蝦麵 互聯網檔案館嘅歸檔，歸檔日期2016年1月26號，.，星洲日報，2008-1-27
**Thornycroft Cygnet**（車型代號**CD**）係英國Thornycroft出嘅一款前置引擎單層巴士底盤，1931年亮相。

Cygnet一如同期嘅單層巴士，擁有稍為靠左擺嘅引擎同波箱、傳動軸同埋驅動軸尾牙。初時Cygnet嘅真空增壓伺服煞車係用單一伺服摩打，條驅動軸係內置半浮式傳動軸（semi-floating shaft），到1934年左右就改成用三個伺服摩打煞車（頭軸兩個、尾軸一個），驅動軸亦改成內置全浮式傳動軸（fully-floating shaft）。Cygnet生產期間曾經配過Thornycroft自家、Beardmore或者吉拿引擎。

Thornycroft Cygnet曾經被銷售去英國本土、澳洲、巴西、南非同埋香港（九龍巴士、中華巴士）。由於銷情持續冷淡，Thornycroft由1936年開始唔再向英國本土推銷Cygnet，淨係畀佢賣出口，最後四架Cygnet喺1940年付運畀中華巴士。

後繼巴士底盤
------

Thornycroft喺1940年出過一副DD型雙層巴士底盤，二戰過後亦出過兩副DG型（雙層）、五副SG型（單層）同埋兩副SG8型（凸頭單層）巴士底盤。1948年之後Thornycroft再冇出過專門嘅巴士底盤。

參考
--

* Townsin, Alan (2001). *Thornycroft*. United Kingdom: Ian Allan. pp. 59-62、72、79-80. ISBN 9780711028142.

出面網頁
----

* Thornycroft Vehicle Registers - Hampshire Cultural Trust（有列出每一架出廠嘅Cygnet CD型底盤）
**Thornycroft**係英國一間巴士及貨車製造廠，間廠位於Basingstoke。

創辦造船廠John I. Thornycroft & Company公司（家下係BAE Systems Maritime – Naval Ships一部分）嘅John Isaac Thornycroft喺1895年整第一架蒸汽貨車，其後成立咗一間新公司去出蒸汽車，1902年出第一架汽車。

1904年Thornycroft嘅製車同埋造船業務合併成一間公司。Thornycroft喺兩次大戰期間同時為英軍出軍車同埋戰艦。

1948年，Thornycroft嘅製車同埋造船又再分家，製車部自John I. Thornycroft分拆成**Transport Equipment (Thornycroft) Ltd**。Transport Equipment (Thornycroft)喺1961年俾Associated Commercial Vehicles收購，並喺1962年成為利蘭一部分，再喺1968年成為英國利蘭汽車公司一部分。

由於利蘭旗下有另一間特種車製造廠Scammell，因此Transport Equipment (Thornycroft)喺1972年停止運作，而佢嘅特種車生產就搬咗去Scammell喺屈福間廠。Thornycroft車系喺1977年停產。

睇埋
--

* Thornycroft Cygnet

出面網頁
----

|  |  |
| --- | --- |
|  | 維基同享有多媒體嘅嘢：**Thornycroft vehicles** |

* Thornycroft Vehicle Registers - Hampshire Cultural Trust
* The Thornycroft Register
**愛國唔愛黨**（中文：**愛國不愛黨**）係一種喺香港本土派崛起之前，香港泛民主派嘅其中一種政治主張。意思係即使愛國亦唔等同要支持共產黨，亦可以爭取香港嘅民主自由。甚至喺一啲民主派組織嘅黨綱入面都有一啲類似嘅說法。

不過，隨住中港矛盾問題日益嚴重、本土派崛起、香港逃犯條例爭議、以及北京單方面強行修改香港選舉方法等事件之後，呢種論述越來越少人支持，甚至去到2021年，國務院港澳辦主任夏寶龍同埋香港政制及內地事務局長曾國衞都講到明愛國即係唔可以傷害中國共產黨嘅領導。

起源
--

根據《鄧小平文選》第三卷，人民出版社1993年10月第1版，第61頁鄧小平喺提出一國兩制作為處理香港主權問題嘅時候，提及：「什麼叫愛國者？愛國者的標準是，尊重自己民族，誠心誠意擁護祖國恢復行使對香港的主權，不損害香港的繁榮和穩定。只要具備這些條件，不管他們相信資本主義，還是相信封建主義，甚至相信奴隸主義，都是愛國者。我們不要求他們都贊成中國的社會主義制度，只要求他們愛祖國，愛香港。」（譯：乜先叫愛國者？愛國者嘅標準係，尊重自己民族，真心撐祖國恢復行使香港嘅主權，唔整衰香港嘅繁榮同埋穩定。祇要具備呢啲條件，唔理佢哋信資本主義，定係封建主義，甚至信奴隸主義，都係愛國者。我哋唔會要求佢哋贊成中國嘅社會主義制度，祇係要求佢哋愛祖國，愛香港。）

愛國唔愛黨喺香港嘅展現
-----------

愛國唔愛黨喺香港其中一個最為明顯嘅展現，就係多年嚟由支聯會舉辦嘅六四燭光晚會，佢哋主張建設民主中國，亦唔會否認自己作為中國人嘅身份。

參考
--

1. 1 2  〈沒有愛國不愛黨的公共空間（文：王慧麟） (09:00) - 20200604 - 文摘〉. 《明報新聞網 - 即時新聞 instant news》 (繁體中文). 喺2021-08-26搵到.
2. ↑  〈政策總綱 - 民主黨〉. *dphk.org*. 喺2021-08-26搵到.
3. ↑  〈曾國衞：愛國不愛黨「講唔過去」 (18:15) - 20210223 - 港聞〉. 《明報新聞網 - 即時新聞 instant news》 (繁體中文). 喺2021-08-26搵到.
4. 1 2  〈修訂鄧小平標準兼要「愛黨」 不能損害中國共產黨 中央收窄「愛國者」定義禁5類人染指政權〉. 2021-02-23.`{{cite web}}`: CS1 maint: url-status (link)
**穩定幣**（**StableCoins**）係中心化資產抵押發行代幣，有時會被視為加密貨幣同傳統金融之間嘅橋樑。穩定幣因為用咗區塊鏈技術，可以簡化同埋加速購買，匯款嘅過程，唔需要經過傳統嘅支付體系。

常見嘅穩定幣
------

穩定幣有好多種，大致上可以分為法幣穩定幣、加密穩定幣、商品穩定幣同埋演算法穩定幣4種。但外界一般討論嘅穩定幣，好多時候都係指法幣穩定幣。

比如，USDT 作為較早發行嘅穩定幣，自稱同美元掛鉤。bitUSD、bitEUR同埋bitCNY都宣稱自己係最早發行嘅抵押穩定幣（錨定幣、錨定資產）。其他常見嘅穩定幣種類仲有TrueUSD（TUSD）、USD Coin（USDC）同Diem等。

穩定幣對於推動用戶採用加密貨幣嘅功能
------------------

一份2022年嘅研究發現，對於冇經驗嘅用戶嚟講，穩定幣反而令佢地感到困惑。但對於有經驗嘅用戶嚟講，穩定幣係管理加密貨幣投資同風險嘅重要一環，絕對唔可或缺。

關於穩定幣嘅風險
--------

由於穩定幣對應嘅抵押資產風險原因，任何穩定幣都唔可能保持100%穩定。其中喺2022年5月11號，TerraUSD（UST）出現不明原因暴跌，失去咗同美元對標記1：1的匯率，兩天內貶值10倍。

參考
--

1. 1 2  自由時報電子報 (2021-07-27). 〈LTN經濟通》穩定幣爆發式成長 成加密貨幣主流 - 自由財經〉. 《自由時報電子報》. 喺2021-08-18搵到.
2. ↑  〈比美元還好用！市值一年暴增10倍，「穩定幣」是什麼？｜天下雜誌〉. 《天下雜誌》 (中文). 喺2021-08-18搵到.
3. 1 2  Hsu, Wen Shou; Au, Cheuk Hang; Shieh, Po-Hsu (2022-12-07). "Can Stablecoins Foster Cryptocurrencies adoption? A Preliminary Study from the Push-Pull-Mooring Model Perspective". *ACIS 2022 Proceedings*.
4. ↑  Au, Cheuk Hang; Hsu, Wen Shou; Shieh, Po Hsu; Yue, Lin (2023-05-26). "Can Stablecoins Foster Cryptocurrencies Adoption?". *Journal of Computer Information Systems* (英文): 1–10. doi:10.1080/08874417.2023.2214103. ISSN 0887-4417.
**盤福立交**（粵拼：pun4 fuk1 laap6 gaau1）係廣州一座立交，連通東風西路、盤福路同海珠北路，附近有越秀區東風西路小學（東風西校區、盤福校區）、廣州醫科大學同廣州市第一人民醫院，立交上面有迴旋處。

交通規例
----

如果從東風路由東往西上立交，就淨係俾小車行，而且衹可以掉頭。盤福路由北向南上立交上層唔準直接右轉落東風路，需要行下層（電車例外）。

喺20世紀90年代初嗰時東風路話快速化之後，由於東風路中間有鐵欄，所以東風路由東向西行嘅車無辦法直接左轉入解放路，所以一般都要兜入盤福路再上盤福立交。由解放路北向南行嘅車要左轉入東風路同樣要先經盤福路。重有，由人民路嘅南邊嗰度嚟啲車諗住過去流花湖公園或友誼劇院、廣州火車站、東方賓館嗰邊都係要先轉右入東風路，上去盤福立交嗰度掉頭。由解放路南往北行嘅車如果想左轉入東風路，都要兜六榕路、百靈路、海珠北路入盤福立交。所以實際上盤福立交雖然唔直接通解放路，但係好多經過解放路東風路口嘅車都要上盤福立交。

歷史
--

盤福立交係廣州市比較早期嘅立交之一，截至2015年至少有廿幾年歷史。

參考
--

1. ↑  〈盘福立交建成至今已20多年 高峰期桥上慢桥下快〉. 《大洋網》. 2013-3-29. 原著喺2014-08-17歸檔. 喺2014-1-14搵到. `{{cite news}}`: Check date values in: `|accessdate=`、`|date=` (help)
呢篇文講廣州嘅興盛路。搵緊其他城市嘅興盛路嘅話，請睇〈**興盛路**〉。

**興盛路**（粵拼：hing5 sing6 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺冼村路嗰邊開始，一直向東去到獵德大道嗰邊。

概要
--

全長550米，闊9米，雙向2車道。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **冼村路**
* 興國路
* **獵德大道**

軼事
--

廣州嘅珠江新城近呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**國盛民安**嘅成語入面，其中就包括咗下面**加粗**咗嘅字嘅其中一條馬路：

* 國盛民安：興國路、**興盛路**、興民路、興安路

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |
座標: 22°30′30″N 114°07′31″E﻿ / ﻿22.50833°N 114.12528°E﻿ / 22.50833; 114.12528

舊上水警署
**舊上水警署**喺香港新界上水上水鄉莆上村，喺1902年起好，而家警署已改建做大埔區少年警訊會所。喺1988年被評為三級歷史建築，2009年12月18號改評為香港二級歷史建築。

史
-

舊上水警署喺1902年起好，係英國喺1899年接管新界之後旋即起嘅十三間警署之一。舊上水警署係新界第六個永久警署，所以又叫做「六號警署」，喺1930年代呢間警署曾經係新界各區中僅有電力供應嘅警署。1941年至1945年日本佔領香港期間曾經改做日軍分區總部。1945年投降後繼續由香港警隊使用。1979年，上水警署搬咗去粉嶺嘅新址，原址就改做警民關係組辦公室。1993年之後改做少年警訊會所。

建築
--

舊上水警署係典型嘅英國維多利亞時代建築，用新古典主義特色設計。兩層高嘅建築物正面有拱形嘅柱廊，係典型嘅熱帶殖民地建築，有助遮太陽擋雨而唔阻礙通風。柱上面有少量嘅裝飾，例如凸出嘅額枋、拱心石同模塊狀嘅柱子頂部等。最初屋頂係用中式瓦磚鋪成嘅斜頂，而家已經改成平頂。建築物兩邊有觀察用嘅塔、防衛用嘅矮墻同觀察窿。部分木門同窗戶仍然保留良好。

出面網頁
----

* 各區少年警訊會所中英文地址
座標: 22°26′45″N 114°10′14″E﻿ / ﻿22.445706°N 114.170622°E﻿ / 22.445706; 114.170622

舊北區理民府
**舊北區理民府**（**Old District Office North**），香港昔日官署，喺大埔運頭角里，今為歷史古蹟，租畀香港童軍總會做會所。英國向大清租借新界之後起，以便接手原本新安縣縣官事務，初時有如新界首府，及後分南約北約，官署就處理北約，南約官署遷去中環。之後再**北約理民府**，再分大埔元朗，官署做**大埔理民府**，直至一九八三年先搬走。

一九八八年到二〇〇〇年撥作環境保護署大埔區分處。二〇〇二年，成為香港童軍總會新界東地域總部，改名**羅定邦童軍中心**（**Law Ting Pong Scout Centre**）。

一九八一年十一月十三號，評為香港法定古蹟。舊北區理民府係錯名，應叫做舊北約理民府。

史
-

一八九八年六月九號，英國駐華公使竇納樂爵士（Claude MacDonald，1852-1915），同大清李鴻章，北京簽署《展拓香港界址專條》。同年七月一號，新安縣深圳河以南，沙頭角河以南一大片地，連同大嶼山等離島，以及大鵬灣水域，租借畀英國，為期九十九年。一八九九年四月十七號，香港政府運頭角山上，行升旗禮，正式接收新界租地。座山英人叫旗桿山（Flagstaff Hill），亦稱圓岡（Contour）。

官署初期，治理新界中心，一九〇一年設田土司署（Land Office），後來叫大埔田土司署）。一九〇五年，為咗方便執行土地法例，將「District Land Office」分為兩個部門，其中之一係「Northern District」（北約理民府），座落喺大埔，管治新租地除咗新九龍同三個小島外嘅大部分地區。理民府嘅工作包括收稅、發牌、土地丈量、地區工程、司法仲裁、地方治安、排解糾紛、探測民情等。之後北約理民府分拆為大埔理民府同元朗理民府。

官署一九〇七年起，辦理新界北部，即荃灣以北嘅行政同土地註冊。同時附設郵局，直到重光，兼裁判司法庭，直到一九六一年。一九八三年先停用。

特色
--

理民府高踞山丘，原分南北，兩座單層，為咗適應天氣潮濕炎熱，東西立面都起咗寬敞嘅磚柱游廊同拱形門窗，整座用紅磚砌成，係廿世紀初典型殖民地建築物。二次大戰之後喺中間加建咗連結兩座，並喺北座加起多一層，整體上保持一貫古樸嘅外觀。喺裏面曾經放置咗砲仔一支，搬咗只剩砲架。

童軍中心同參觀
-------

古蹟由香港童軍總會新界東地域租用。年中開放幾日畀市民參觀，平日朝早市民晨運，大家互不打擾。童軍總會為免影響運作，有保安措施，公眾人士只可以喺建築物圍欄外面影相同觀賞，倘若學校同非牟利團體對舊北區理民府有興趣，可去信童軍總會申請參觀，二〇一七年，總會每週平均安排一間學校參觀，至於市民，亦可以個人名義申請，批唔批就由總會決定。

* 中間加建連結部分中間加建連結部分
* 南座維持單層建築南座維持單層建築
* 舊北區理民府介紹銅牌舊北區理民府介紹銅牌
* 童軍新界東總部招牌童軍新界東總部招牌
* 中座游廊中座游廊
* 南座游廊南座游廊
* 空砲架空砲架
* 童軍新界東總部立柱童軍新界東總部立柱

註
-


* 《粉嶺》，陳國成主編，三聯書店（香港）有限公司，ISBN：962-04-2527-8

出面網頁
----

|  |  |
| --- | --- |
|  | 維基同享有多媒體嘅嘢：**Old District Office North** |

* 香港法定古蹟：舊北區理民府
* 理民府舊址保安驅遊客 - 東方日報
**操作制約**（**operant conditioning**）係一種學習過程，指一隻生物學識邊啲行為有利佢達到目的（令佢開心舒服）邊啲不利（令佢唔開心唔舒服），並且改變自己嘅行為嚟作出適應。

舉個例子說明：將一個臊孲子擺喺一個搖籃度，並且喺佢嘅一隻腳度綁一條絲帶，條絲帶連住一舊喺個臊孲子上面（佢睇得到）嘅物體嗰度，所以個臊孲子有得踢自己隻腳嚟令到舊物體郁－實驗發現，臊孲子通常會喺一兩分鐘之內開始起勢係噉踢，反映臊孲子鍾意呢種刺激（令佢開心）。跟手個研究員會喺（例如）一個禮拜之後再俾個臊孲子做一次噉樣嘅測試，如果個臊孲子記得「踢隻腳舊物體就會郁」嘅話，噉佢踢隻腳嘅速度會快過一個未經歷個上次試驗嘅臊孲子嘅。實驗顯示，2 至 3 個月大嘅臊孲子能夠記住操作制約學到嘅行為記成 1 個禮拜，而 6 個月大嘅臊孲子就記到成 2 個禮拜，18 個月大嘅細路仲記到成 13 個禮拜噉耐。

研究
--

一個強迫症患者喺度勁洗手。
操作制約可以用嚟解釋習慣嘅形成。有心理學家指出，極密集嘅操作制約訓練會令一個行為變成習慣，例如有實驗就試過噉做：研究者搵一柞大家鼠返嚟做受試者，將呢柞大家鼠分做 {\displaystyle A} 同 {\displaystyle B} 兩組；首先，兩組都喺同樣嘅情況下受訓，將每隻都分別擺入一個箱入面，箱入面有個掣，個掣一撳就有嘢食；兩組差異在於 {\displaystyle A} 組受訓時間短，而 {\displaystyle B} 組受訓時間長；訓練期完咗之後，研究者俾柞大家鼠做一個**貶值測試**（devaluation test）－意思即係話俾啲大家鼠冇咁肚餓（冇咁需要嘢食）嗰陣做測試；一般結果係，大家鼠冇咁肚餓嗰時會冇咁傾向走去撳嘢食掣；同時研究者又發現咗所謂嘅**過度訓練效應**（overtraining effect）－只要 {\displaystyle B} 組受訓嘅時間長到超過咗某個臨界值，{\displaystyle B} 組嘅受試者就會變成**唔受貶值影響**，即係變成肚唔肚餓都走去勁撳掣。

對於呢個實驗結果，主流心理學界嘅理解如下：動物嘅行為系統可以分做**目標主導系統**（goal-oriented system）同**習慣系統**（habit system）兩大子系統；前者係會經過思考嘅，例如知自己唔肚餓就唔會走去搵嘢食；後者係唔經思考嘅，明明自己唔肚餓，都出於習慣噉走去撳掣；極密集嘅操作制約訓練會令一個行為變成難改嘅習慣。有精神醫學等領域嘅研究者指出，呢個效應同強迫症（OCD）等嘅心理病有相似之處－強迫症患者會係噉走去做某一啲對佢哋有益嘅嘢（例如係洗手），但往往就不斷習慣性噉勁做，搞到自己健康出問題（例如勁洗手，洗到對手有皮膚問題）；因為噉，過度訓練效應可以用嚟做強迫症相關嘅研究。

睇埋
--

* 學習
* 古典制約
* 強化學習

參考
--

1. ↑  Rovee-Collier, Carolyn (1999). "The Development of Infant Memory". *Current Directions in Psychological Science*. 8 (3): 80–85.
2. ↑  Rovee-Collier, C.K. Bhatt, R.S. (1993). Ross Vasta, ed. Evidence of long-term retention in infancy. *Annals of Child Development*. 9. London: Jessica Kingsley Pub. pp. 1–45.
3. ↑  Hartshorn, K.; Rovee-Collier, C.; Gerhardstein, P.; et al. (March 1998). "The ontogeny of long-term memory over the first year-and-a-half of life". *Dev Psychobiol*. 32 (2): 69–89.
4. ↑  Dickinson, A. Balleine, B. W. Watt, A. Gonzalez, F. & Boakes, R. A. (1995). Motivational control after extended instrumental training. *Animal Learning & Behavior*, 23, 197–206.
5. ↑  Balleine, B. W. & O’Doherty, J. P. (2010). Human and rodent homologies in action control: Corticostriatal determinants of goal-directed and habitual action. *Neuropsychopharmacology*, 35, 48–69.
6. ↑  de Wit, S. Kindt, M. Knot, S. L. Verhoeven, A. A. Robbins, T. W. Gasull-Camos, J. ... & Gillan, C. M. (2018). Shifting the balance between goals and habits: Five failures in experimental habit induction. *Journal of Experimental Psychology: General*, 147(7), 1043.

| * 睇
* 傾
* 改
學習（拉丁文：Doctrina） |
| --- |
| 一個個體吸收知識、技能同行為嘅過程 |
| 行為學習 | 

|  |  |
| --- | --- |
| 聯想式 | 古典制約 · 操作制約（強化同懲罰） · 銘印 · 觀察學習 · 習得型失助 |
| 行為概念 | 非聯想式（習慣化 · 敏化作用） · 習慣 · 玩 · 動機 |

 |
| 理論模型 | 學習曲線同遺忘曲線 · 海伯理論 · 貝葉斯腦假說 · 運算學習論 · 行為改變理論 |
| 認知相關 | 心智表徵（模型） · 感知 · 注意力 · 記憶同遺忘 · 知識（外顯同內隱） · 智能 · 遷移 |
| 神經相關 | 記憶嘅神經底質（記憶痕跡） · 神經可塑 · 海馬體 · 杏仁核 · 前額皮層 · 犒賞系統 |
| 教育相關 | 主動學習同被動學習 · 混合式學習 · 填鴨式教育 · 終身學習 · 有益難度 |
| 管理相關 | 組織學習 · 知識傳遞 · 知識管理 · 吸收能力 |
| 應用技術 | 動物訓練 · 應用行為分析 · 語言習得（SLA） · 強迫循環 · 神經回輸 · 機械學習（RL） |
| 相關領域 | 

|  |  |
| --- | --- |
| 認知科學 | 心理學（認知心理學 · 行為主義） · 神經科學 · AI |
| 教育學（教育心理學） · 知識管理 · 精神醫學 · 邏輯 · 知識論 |

 |
| 拉雜相關 | 演繹推理同歸納 · 貝葉斯推論 · 先天定後天（先天知識） · 好奇 · 心流 · 適應系統 |
| 學習類 |
金巴倫道41號李小龍故居，而家係羅曼酒店，業主係余彭年
**余彭年**（英文：**Yu Pang-lin**，1922年11月21號—2015年5月2號），別名**彭立珊**，係湖南省漣源市藍田鎮中人士，深圳彭年酒店創辦人，中國慈善家，連續3年位列「胡潤慈善榜」「首善」桂冠，2008年累積捐款超過30億人民幣。

余彭年自幼家貧，做過記者，23歲去咗上海打工。中共建國後第5年，1953年俾人誣告係「逃亡地主」，坐咗3年監。1958年由上海經澳門屈蛇走嚟香港打工，之後做老細，搞房地產建築、酒店業、時鐘酒店等。嚮1980年代中國改革開放，余彭年返深圳投資起彭年酒店、彭年廣場等。

行善哲學
----

余彭年寫咗篇文《我的感言》認為：「子強於我，留錢幹麼？子弱於我，留錢幹麼？」，留錢畀後人會害咗佢哋。所以遺產不留後代，全部撥做公益慈善。余彭年有兩個仔同埋孫仔，都只係做彭年集團嘅職員。

余彭年行善必定親力親為，因為1982年佢捐畀家鄉嘅醫療儀器、醫療中心，救護車俾人改裝成地方領導嘅私家車，余彭年覺得好心痛。

因此佢自資成立彭年光明行動，保證所有捐贈嘅錢都可以直接做好事。白內障患者嘅一切交通費、住宿費、醫療費都係由余先生畀。

名堂
--

* 香港元朗博愛醫院，總理
* 深圳市人大常委
* 社會基金會，名譽會長
* 中國余彭年慈善基金會，創辦人
* 彭年光明計劃，創辦人
* 香港余氏慈善基金會，主席
* 尖沙咀街坊福利會，永遠名譽會長
* 富得發展有限公司，董事長
* 元昌置業有限公司，總經理
* 億朗有限公司，執行董事
* 環亞酒店企業管理公司，顧問
* 深圳彭年酒店，董事長
* 九龍塘保留李小龍故居，贊助人

家族後人
----

* 彭亞如，大仔
	+ 彭志兵（葉楚航馬房賽駒「光明先驅」馬主，港島聯第10屆理事會會長）
* 彭亞凡，二仔
	+ 彭新瀚、彭新英、彭新杰、彭新林

出邊參攷
----

* 余彭年富翁中的「光明特使」
* 余彭年：專做好事的湘籍企業家
* 余彭年：職業慈善家 累捐款已超過 30 億元
* 余彭年標售5地皮賑災 包括李小龍故居
* 亞洲週刊專訪: 深圳彭年酒店董事長、慈善家余彭年，捐出了財產，也捐出了創意
**王文儒**（粵拼：wong4 man4 jyu4；簡化字：**王文儒**；1937年11月20號—2017年9月27號）係中國大陸嘅飛行員同書法家，河北廊坊三河人。曾經做過中國民族文化研究院特聘書畫家、中國文聯書畫藝術交流中心創作員、中國藝術研究院書畫創作委員、中國歷史博物館畫廊藝術指導委員同埋客座教授，國家人事部中國書畫人才研究中心嘅高級教研員同一級書法師，河北省書法家協會會員。期間佢出過嘅作品——《吉利圖》、《墨竹》、《誡子書》、《旭日高歌》、《清風圖》、《秋日飄香》都攞過獎。2004年亦攞過由世界藝術家聯合會頒發嘅「中國藝術家」稱號。

2017年9月27號，佢喺陝西西安因患多發性骨髓瘤死咗，終年79歲。佢嘅殯葬儀式亦喺同年9月29號喺西安搞，遺體同佢啲眼角膜亦捐到醫療事業入面。

攞過嘅獎
----

### 作品

| 年 | 作品 | 乜獎 |
| --- | --- | --- |
| 2001 | 吉利圖 | 海峽兩岸文化交流名家名作展優秀獎 |
| 墨竹 | 第一屆中國老年書畫大展賽銀獎 |
| 誡子書 | 第一屆中國老年書畫大展賽銅獎 |
| 旭日高歌 | 聯合國世界和平美術大展賽優秀獎 |
| 2002 | 清風圖 | 全國及海外華人書畫大獎賽銀獎 |
| 秋日飄香 | 文化部情系西部國際書畫展優秀獎 |

### 個人

| 年 | 乜獎 |
| --- | --- |
| 2003 | 紀念毛澤東誕辰110周年中華書畫名家藝術展金獎 |
| 2004 | 世界藝術家聯合會屬下嘅「中國藝術家」稱呼 |

攷
-

* 西安八旬老飞行员捐献遗体 眼角膜让两盲人重见光明 搜狐 （2017-09-29）
* 老飞行员辞世捐献遗体和角膜 曾接受毛主席检阅 新浪 （2017-09-30）
**阿米特**aa3 mai5 dak6（英文：ammit）係古埃及神話嘅一隻野獸，佢係審判同埋懲罰嘅象徵。佢會吞噬惡人嘅心臟。

阿米特

職能
--

阿米特被稱為「亡靈吞噬者」。古埃及人相信喺死後靈魂受審判，死者首先會到達審判大廳，嗰度會有四十二個被稱為「瑪亞特陪審團」（英語：Assessors of Maat）嘅神靈，宣讀死者生前犯咗嘅罪。然後將死者嘅心臟放喺一個天秤上面，再喺另一邊真理女神瑪亞特嘅羽毛。如果死者嘅心臟比羽毛輕，咁佢就可以去雅盧（英文：Aaru），即係古埃及人嘅天堂。相反，如果死者嘅心臟比羽毛重嘅話，咁佢嘅心臟就會俾阿米特吞噬。

形象
--

阿米特一般都被描繪成一隻有鱷魚頭，獅子嘅前肢同身體，仲有河馬後半身嘅怪物。鱷魚、獅子、河馬都係棲息喺尼羅河附近，一啲非常危險嘅動物。體現咗阿米特作為懲罰嘅化身，罪人唔可能喺佢口入面逃走。

流行文化
----

* 阿米特喺Marvel漫畫改編嘅影集月光騎士（moon knight）出現，受反派亞瑟·夏羅（Arthur Harrow）信奉。

參考
--

* 
*

註
-

1. ↑  Wambu, Onyekachi (2018-12-01). "The scales of Maat". *New African Magazine*. 喺2023-02-20搵到.
2. ↑  Nast, Condé (2022-05-06). 〈【GQ 科普】《月光騎士》的「孔蘇」真的是神還是外星人？漫威宇宙對埃及神話進行了哪些改編？〉. *GQ Taiwan* (中文). 喺2023-02-20搵到.
《北京條約》大清割九龍半島畀英國，中部「馬頭涌」一字，右方有突出地方，就係馬頭角，同牛頭角遙遙相對。查實馬頭涌係稍北嘅地方。
**馬頭角**（Ma Tau Kok）係香港一地，係一村，亦係一海角，喺九龍半島東邊，九龍城以南，土瓜灣之北。西便係靠背壟，東面對住九龍灣。海角原本分開土瓜灣同馬頭涌。而角之形，早已湮沒喺填地之中，村亦不復在。

按原海角山仔來睇，馬頭角約莫係馬頭角道、土瓜灣道、上鄉道、馬頭涌道一帶嘅地方。由於市區發展，屋宇同周圍絕無疆界，有時會其他地名混雜。如北面近宋皇臺嘅馬頭涌，南面嘅土瓜灣。北面更出名嘅九龍城。

馬頭角內有牛棚藝術村，近新碼頭路嘅九龍城碼頭、巴士總站，以及馬頭角公眾碼頭。

名
-

馬頭角之嘅馬頭，有傳舊時九龍寨城有碼頭出海，用以接送大清官員。寨城之南，馬頭圍、馬頭涌、馬頭角，皆以馬頭爲名。

地理
--

市區移山填海，原地貌亦不復見。

原本馬頭角係海邊一角，向東伸入九龍灣中，指向牛頭角。馬頭角本身稍高，有二百零三呎。海角突出，分開兩灣仔。北面一灣，係由兩涌水積沙而成灘。一名馬頭涌，由馬頭圍後山，涌水經聖山稍南嘅馬頭涌村，注入九龍灣。另一涌由靠背壟出，經馬頭角村出灣。而南面一灣，就係土瓜灣。灣對出，角之南，有海心島。而馬頭角以東，亦見九龍石。

史
-

牛棚藝術村，原爲屠房
馬頭角未成市區之前，佢南北兩灣，都係耕田同水上人聚居處。馬頭角北便，靠背壟涌口，有馬頭角村。而南便有土瓜灣村。

英國人一八四一年得香港島後，需要大量石材。土瓜灣西面石山，成爲石塘，客家人來此開石，土瓜灣人丁興盛。英國人一八六零年得九龍半島，亦漸次開拓半島西岸，開山填海。土瓜灣一邊開先，馬頭角村一邊，亦開始填海。起咗馬頭角屠房同皮革廠，兩者夾住條村。與此同時北面南咗今日嘅馬頭角路，而南面開咗土瓜灣道。屠房係劏牛嘅，原本喺紅磡，由於起九廣鐵路，一九零八年搬來馬頭角。皮革廠得牛皮之便，亦在此開業。

舊樓重建
----

二零零八年，市區重建局宣布重建馬頭角展首批兩項目，分別係浙江街/下鄉道同北帝街/木廠街項目。項目喺街角地盤，毗連新山道及炮仗街，總地盤面積約一千一百七十平方米。地盤內樓宇，建於一九五七年，普遍殘舊，樓高六層無電梯。

二零零九年五月廿九號，局又宣布重建馬頭角新山道/炮仗街，按法定程序規劃，改善約莫一百卅四戶住屋。是項係局區內第三項目。。

註
-

1. ↑  〈市建局展開馬頭角第3個重建項目法定規劃程序-2009-6-4〉. 原著喺2009-06-17歸檔. 喺2012-04-23搵到.